Program: *“Programul Incluziune și Demnitate Socială 2021 – 2027”*

Prioritate: P06. *Servicii de suport pentru persoane vârstnice*

Obiectiv specific: *RSO4.3. Promovarea incluziunii socioeconomice a comunităților marginalizate, a gospodăriilor cu venituri reduse și a grupurilor defavorizate, inclusiv a persoanelor cu nevoi speciale, prin acțiuni integrate, inclusiv locuințe și servicii sociale (FEDR)*

*Obiectiv specific: ESO4.11. Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+)*

**Ghidul Solicitantului Condiții Specifice**

**“COMUNITĂȚI DE SENIORI”**

Mai 2023

Contents

[1. PREAMBUL, ABREVIERI ȘI GLOSAR 5](#_Toc134174881)

[1.1 Preambul 5](#_Toc134174882)

[1.2 Abrevieri 6](#_Toc134174883)

[1.3 Glosar 7](#_Toc134174886)

[**2.** **ELEMENTE DE CONTEXT** 8](#_Toc134174890)

[2.1 Informații generale Program 8](#_Toc134174891)

[2.2 Prioritatea/Fond/Obiectiv de politică/Obiectiv specific 8](#_Toc134174892)

[2.3 Reglementări europene și naționale, cadrul strategic, documente programatice aplicabile 10](#_Toc134174893)

[3. ASPECTE SPECIFICE APELULUI DE PROIECTE 12](#_Toc134174915)

[3.1 Tipul de apel 12](#_Toc134174916)

[3.2 Forma de sprijin (granturi; instrumente financiare; premii) 12](#_Toc134174919)

[3.3 Bugetul alocat apelului de proiecte 12](#_Toc134174922)

[3.4 Rata de cofinanțare 13](#_Toc134174925)

[3.5 Zona/zonele geografică(e) vizată(e) de apelul de proiecte 14](#_Toc134174926)

[3.6 Acțiuni sprijinite în cadrul apelului 14](#_Toc134174929)

[3.7 Grup țintă vizat de apelul de proiecte 14](#_Toc134174932)

[3.8 Indicatori 16](#_Toc134174935)

[3.8.1 Indicatori de realizare 16](#_Toc134174936)

[3.8.2 Indicatori de rezultat 17](#_Toc134174939)

[3.8.3 Indicatori suplimentari specifici Apelului de Proiecte (dacă este cazul) 18](#_Toc134174942)

[3.9 Rezultatele așteptate 18](#_Toc134174945)

[3.10 Operațiune de importanță strategică 19](#_Toc134174948)

[3.11 Investiții teritoriale integrate 19](#_Toc134174951)

[3.12 Dezvoltare locală plasată sub responsabilitatea comunității 19](#_Toc134174954)

[3.13 Reguli privind ajutorul de stat 19](#_Toc134174957)

[3.14 Reguli privind instrumentele financiare 20](#_Toc134174960)

[3.15 Acțiuni interregionale, transfrontaliere și transnaționale 20](#_Toc134174963)

[3.16 Principii orizontale 20](#_Toc134174965)

[3.17 Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice 20](#_Toc134174968)

[3.18 Caracterul durabil al proiectului 21](#_Toc134174971)

[3.19 Acțiuni menite să garanteze egalitatea de șanse, de gen, incluziunea și nediscriminarea 21](#_Toc134174974)

[3.20 Teme secundare 22](#_Toc134174976)

[3.21 Informarea și vizibilitatea sprijinului din fonduri 22](#_Toc134174979)

[**4.** **INFORMAȚII ADMINISTRATIVE DESPRE APELUL DE PROIECTE** 23](#_Toc134174982)

[4.1 Data deschiderii apelului de proiecte 23](#_Toc134174983)

[**4.2 Perioada de pregătire a proiectelor** 23](#_Toc134174984)

[4.3.1 Data și ora pentru începerea depunerii de proiecte 23](#_Toc134174985)

[4.3.2 Data și ora închiderii apelului de proiecte 23](#_Toc134174988)

[4.4 Modalitatea de depunere a proiectelor 23](#_Toc134174991)

[**5.** **CONDIȚII DE ELIGIBILITATE** 24](#_Toc134174995)

[5.1 Eligibilitatea solicitanților și partenerilor 24](#_Toc134174996)

[5.1.1 Cerințe privind elibigilitatea solicitanților și partenerilor 24](#_Toc134174997)

[5.1.2 Categorii de solicitanți eligibili 24](#_Toc134175000)

[5.1.3 Categorii de parteneri eligibili 24](#_Toc134175003)

[5.1.4 Reguli și cerințe privind parteneriatul 24](#_Toc134175006)

[5.2 Eligibilitatea activităților 26](#_Toc134175009)

[5.2.1 Cerințe generale privind eligibilitatea activităților 26](#_Toc134175010)

[5.2.2 Activități eligibile 27](#_Toc134175012)

[5.2.3 Activitatea de bază 31](#_Toc134175014)

[5.2.4 Activități neeligibile 31](#_Toc134175015)

[5.3 Eligibilitatea cheltuielilor 31](#_Toc134175016)

[5.3.1 Baza legală pentru stabilirea eligibilității cheltuielilor 31](#_Toc134175019)

[5.3.2 Categorii și plafoane de cheltuieli eligibile 32](#_Toc134175020)

[5.3.2 Categorii de cheltuieli neeligibile 37](#_Toc134175023)

[5.3.3 Opțiuni de costuri simplificate. Costuri directe și costuri indirecte 38](#_Toc134175026)

[5.3.4 Opțiuni de costuri simplificate. Costuri unitare/sume forfetare și rate forfetare 38](#_Toc134175027)

[5.3.5 Finanțare nelegată de costuri 38](#_Toc134175030)

[5.4 Valoarea minimă și maximă eligibilă/nerambursabilă a unui proiect 38](#_Toc134175033)

[5.5 Cuantumul cofinanțării acordate 38](#_Toc134175036)

[5.6 Durata proiectului 39](#_Toc134175037)

[5.7 Alte cerințe de eligibilitate a proiectului 39](#_Toc134175038)

[6. INDICATORI DE ETAPĂ 39](#_Toc134175039)

[7. COMPLETAREA ȘI DEPUNEREA CERERILOR DE FINANȚARE 39](#_Toc134175042)

[7.1 Completarea formularului cererii 39](#_Toc134175043)

[7.2 Limba utilizată în completarea cererii de finanțare 39](#_Toc134175046)

[7.3 Metodolgia de justificare și detaliere a bugetului cererii de finanțare 39](#_Toc134175049)

[7.4 Anexe și documente obligatorii la depunerea cererii 40](#_Toc134175052)

[7.5 Aspecte administrative privind depunerea cererii de finanțare 40](#_Toc134175053)

[7.6 Anexele și documente obligatorii la momentul contractării 40](#_Toc134175054)

[7.7 Renunțarea la cererea de finanțare 41](#_Toc134175055)

[**PROCESUL DE EVALUARE, SELECȚIE ȘI CONTRACTARE A PROIECTELOR** 42](#_Toc134175058)

[8. 42](#_Toc134175059)

[8.1 Principalele etape ale procesului de evaluare, selecție și contractare 42](#_Toc134175060)

[8.2 Conformitate administrativă – DECLARAȚIA UNICĂ 42](#_Toc134175061)

[8.3 Etapa de evaluare preliminară – dacă este cazul (specific pentru intervențiile FSE+) 43](#_Toc134175064)

[8.4 Evaluarea tehnică și financiară. Criterii de evaluare tehnică și financiară 43](#_Toc134175065)

[8.5 Aplicarea pragului de calitate 43](#_Toc134175068)

[8.6 Aplicarea pragului de excelență 43](#_Toc134175069)

[8.7 Contestații 43](#_Toc134175072)

[8.8 44](#_Toc134175073)

[**Contractarea proiectelor** 44](#_Toc134175074)

[8.8.1 44](#_Toc134175075)

[Verificarea îndeplinirii condițiilor de eligibilitate 44](#_Toc134175076)

[8.8.2 Decizia de acordare/respingere a finanțării 44](#_Toc134175077)

[8.8.3 Definitivarea planului de monitorizare al proiectului 45](#_Toc134175080)

[8.8.4 Semnarea contractului de finanțare /emiterea deciziei de finanțare 45](#_Toc134175083)

[9. ASPECTE PRIVIND CONFLICTUL DE INTERESE 45](#_Toc134175084)

[10. ASPECTE PRIVIND PRELUCRAREA DATELOR CU CARACTER PERSONAL 46](#_Toc134175085)

[11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES 47](#_Toc134175089)

[11.1 Mecanismul specific indicatorilor de etapă. Planul de monitorizare 47](#_Toc134175090)

[12. ASPECTE PRIVIND MANAGEMENTUL FINANCIAR 47](#_Toc134175094)

[12.1 Graficul cererilor de prefinanțare/plată/rambursare 48](#_Toc134175097)

[13. MODIFICAREA GHIDULUI SOLICITANTULUI 48](#_Toc134175098)

[13.1 48](#_Toc134175099)

[Aspectele care pot face obiectul modificărilor prevederilor ghidului solicitantului 48](#_Toc134175100)

[13.2 Condiții privind aplicarea modificărilor pentru cererile de finanțare aflate în procesul de selecție (condiții tranzitorii) 48](#_Toc134175101)

[14. ANEXE 48](#_Toc134175102)

# PREAMBUL, ABREVIERI ȘI GLOSAR

## 1.1 Preambul

Acest document cuprinde informații și reguli specifice aplicabile prezentului apel de proiecte finanțat prin Programul Incluziune și Demnitate Socială 2021-2027.

În situația în care Ghidul Solicitantului - Condiții specifice prevede condiții diferite față de Ghidul Solicitantului - Condiții Generale, prevederile din Ghidul Solicitantului – Condiții Specifice vor prevala.

## 1.2 Abrevieri

|  |  |
| --- | --- |
| AM / AM PoIDS | Autoritatea de Management / Autoritatea de Management pentru Programul Programul Incluziune și Demnitate Socială |
| P | Prioritate |
| CE | Comisia Europeană |
| BS | Buget de stat |
| FEADR | Fondul European de Dezvoltare Agricola Rurala |
| FEDR | Fondul European de Dezvoltare Regionala |
| FSE | Fondul Social European |
| FSE+ | Fondul Social European Plus |
| GAL | Grup de Acțiune Locala |
| ITI | Investiții Teritoriale Integrate |
| MIPE | Ministerul Investițiilor si Proiectelor Europene |
| MMSS | Ministerul Muncii și Solidarității Sociale |
| MySMIS2021/SMIS2021+ | Sistem de schimb electronic de date care permite schimbul de informații între solicitanți, potențiali solicitanți, beneficiari și autoritățile responsabile de programe si care acoperă întregul ciclu de viață al unui proiect finanțat.  Aplicatia electronica MySMIS2021/SMIS2021+ se incadreaza in categoria mijloacelor ce asigură transmiterea de texte/ documente şi confirmarea primirii acestora. |
| OI | Organism Intermediar |
| OS | Obiectiv Specific |
| P | Prioritate |
| PoIDS | Programul Incluziune și Demnitate Socială |

## Glosar

|  |  |
| --- | --- |
| *Apel de proiecte* | *invitație publică adresată de către autoritatea de management categoriilor de solicitanți eligibili stabiliți prin Ghidul Solicitantului, în vederea transmiterii cererilor de finanțare, în cadrul uneia sau mai multor priorități din cadrul programului* |
| *Cerere de finanțare* | *document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanțate din Fondul social european Plus în perioada de programare 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect și este însoțit de anexe și documentele specificate în Ghidul Solicitantului aplicabil fiecărui apel de proiecte; în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul Solicitantului și care sunt cuprinse în sistemul informatic MySMIS2021/SMIS2021+* |
| *dată lansare apel de proiecte* | *data de la care solicitanții pot depune cereri de finanțare în cadrul apelului de proiecte deschis în sistemul informatic MySMIS2021/SMIS2021+ de către autoritatea de management/organismul intermediar, după caz;* |
| *declarație unică a solicitantului/ partenerului/ liderului de parteneriat* | *declarație pe propria răspundere a solicitantului, sub incidența prevederilor legale care privesc falsul în declarații și falsul intelectual, prin care acesta declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul este admis la contractare să prezinte toate documentele justificative pentru a face dovada îndeplinirii condițiilor de eligibilitate, sub sancțiunea respingerii finanțării* |
| Construcţii / lucrări de  construcţii | *Lucrările de construcţii sunt operaţiunile specifice prin care se realizează/ se edifică construcţii de orice fel sau se desfiinţează construcţii şi/sau amenajări asimilabile construcţiilor (Ordinul nr. 839 din 12 octombrie 2009 pentru aprobarea Normelor metodologice de aplicare a Legii nr. 50 din 1991 privind autorizarea executării lucrărilor de construcţii, cu modificările şi completările ulterioare).* |
| Lucrări de modernizare | *Lucrări fizice exprimate cantitativ, calitativ şi valoric, pentru ridicarea nivelului performanţelor prevăzute iniţial.* |
| Lucrări de reabilitare | *Lucrări fizice exprimate cantitativ, calitativ şi valoric, pentru readucerea acestora la nivelul tehnic prevăzut de reglementările tehnice în vigoare, pentru categoria de încadrare a lor.* |
| Locuință socială | *Locuinţa care se atribuie cu chirie subvenţionată unor persoane sau familii, a căror situaţie economică nu le permite accesul la o locuinţa în proprietate sau închirierea unei locuinţe în condiţiile pieţei.* |

# **ELEMENTE DE CONTEXT**

## Informații generale Program

|  |
| --- |
| Programul Incluziune și Demnitate Socială (PoIDS) vine cu un ansamblu de măsuri integrate prin care sprijină aplicarea strategiilor naționale și locale pentru a contribui în mod direct la susținerea procesului de reducere a fenomenului sărăciei și la susținerea grupurilor vulnerabile în vederea depășirii situației de excludere socială, in linie cu principiile Pilonului european privind drepturile sociale, contribuind astfel la atingerea țintelor pe care România și le-a asumat pentru 2030, ce vor fi monitorizate în cadrul Semestrului European, ocuparea forței de muncă de 74,7% și reducerea sărăciei cu 2.532 (reducere AROPE, mii persoane).  Arhitectura intervențiilor a fost realizată astfel încât să fie asigurată implementarea acțiunilor în mod integrat, coerent și eficient și să răspundă nevoilor grupurilor vulnerabile țintite, fără a dispersa efortul financiar. La nivel de program, prioritățile sprijină grupuri vulnerabile distincte, dar cuprind măsuri care sunt integrate și interconectate, astfel încât să se asigure o alocare financiară eficientă a intervențiilor. Intervențiile răspund, în mod sinergic, recomandărilor din Anexa D la Raportul de țară 2019 și principalelor provocări identificate în Recomandările Specifice de Țară 2019 și 2020 precum și analizelor din Rapoartele de Țară: o rată a sărăciei printre cele mai mari din UE, integrarea comunității rome, inegalități ale venitului, cu disparități regionale și de gen, accesul la servicii al copiilor care provin din grupuri defavorizate, accesul dificil la viață independentă și la angajare al persoanelor cu dizabilități, în lipsa unor servicii suport, creșterea numărului de persoane fără adăpost, provocări în ceea ce privește economia socială, lipsa serviciilor sociale, în special în mediul rural. |

## Prioritatea/Fond/Obiectiv de politică/Obiectiv specific

|  |
| --- |
| Îmbătrânirea populației reprezintă un fenomen care afectează capitalul uman în România și are un impact negativ pe termen lung asupra tuturor domeniilor de activitate socio- economică. Persoanele vârstnice sunt afectate de o excluziune multiplă pe diferite paliere: nivel de trai, locuire, acces la servicii publice, la servicii sociale, de ocupare etc.  Conform *Strategiei naționale privind incluziunea sociala si reducerea sărăciei pentru perioada 2022-2027* ( HG 440/2022), serviciile sociale integrate orientate spre promovarea unui trai independent in comunitate includ și dezvoltarea serviciilor sociale destinate cu precădere persoanelor vârstnice singure sau dependente care au ca obiectiv asigurarea îmbătrânirii active și egalitatea de șanse.  Așa cum reiese din constatările *Raportului de evaluare intermediară POCU (februarie 2022),* în perioada pandemiei s-a observat o creștere a riscului de sărăcie și excluziune socială și deprivare materială. Totodată, acoperirea cu servicii sociale licențiate este neuniformă și deficitară în special în mediul rural și în urbanul mic, după cum reiese din datele statistice. Nevoia continuării furnizării acestui tip de serviciu vârstnicilor prin intermediul FESI este subliniată în acest raport, dat fiind faptul că resursele financiare sunt limitate la nivelul autorităților locale. Abordarea integrată asigură răspunsul rapid la necesitățile acestui grup țintă pentru ca persoanele vizate să își continue activitatea în mediul de acasă, beneficiind de suport psihologic, de furnizarea de servicii socio-medicale și de îngrijire la domiciliu.  Intervențiile dedicate persoanelor vârstnice au produs o serie de efecte așteptate, cu un impact imediat ca urmare a serviciilor de îngrijire la domiciliu. Astfel, beneficiarii și aparținătorii au apreciat utilitatea sprijinului zilnic, ajutorul în activitățile gospodărești pentru achiziționarea cumpărăturilor și medicamentelor, asigurarea mesei la domiciliu pentru persoanele greu deplasabile sau nedeplasabile.  Pentru a dezvolta serviciile și infrastructura de îngrijire la domiciliu, de îngrijire pe termen lung și de îngrijire comunitară, în special pentru persoanele în vârstă, prin **Prioritatea 06** - *Servicii de suport pentru persoane vârstnice*vor fi sprijinite persoanele vârstnice, categorie afectată de sărăcie, de boli cronice, de izolare, excluziune socială și de lipsa serviciilor sociale de îngrijire pentru bătrâni. Numărul total de servicii autorizate de îngrijire a persoanelor vârstnice la domiciliu este de doar 259 la nivel național, iar căminele rezidențiale de bătrâni licențiate sunt insuficiente (557 în 2020). Din cele 259 de servicii autorizate de îngrijire a persoanelor vârstnice, doar 86 sunt în zona rurală. Persoanele vârstnice fără sprijin din partea familiei sunt expuse unui risc mai mare al sărăciei şi excluziunii sociale, în special femeile în vârstă. În 2019, 47,9% din populația UE au raportat dificultăți moderate sau severe în a se îngriji și a face treburile casnice. Potrivit INS, la 01.01.2020, erau 3.664.411 persoane peste 65 de ani în Romania. Aceasta înseamnă că, în comparație cu cifrele Eurostat, 963.740 de persoane de peste 65 de ani ar avea nevoie de îngrijire la domiciliu. În acest moment, serviciile de îngrijire a persoanelor vârstnice din România deservesc 12.500 de persoane, adică doar 1,3% din persoanele aflate în nevoie. Acțiunile vor viza servicii de îngrijire la domiciliu a persoanelor vârstnice cu venituri reduse, fără aparținători legali sau cu aparținători care nu au venituri suficiente precum și ameliorarea situației locative și infrastructură de locuire individuală adaptată pentru vârstnicii vulnerabili.  În cadrul Obiectiv specific RSO4.3. *Promovarea incluziunii socioeconomice a comunităților marginalizate, a gospodăriilor cu venituri reduse și a grupurilor defavorizate, inclusiv a persoanelor cu nevoi speciale, prin acțiuni integrate, inclusiv locuințe și servicii sociale (FEDR)* vor fi finanțate acțiuni de construcție, reabilitare și adaptare a infrastructurilor necesare pentru furnizarea serviciilor integrate aferente acțiunilor 6.1 și 6.2, cu respectarea principiului non-segregării.Acest tip de acțiuni vizează **adaptarea, amenajarea și dotarea minimală a locuințelor** persoanelor vârstnice aflate în risc de sărăcie și excluziune socială, **asigurarea de locuințe sociale individuale** adaptate pentru persoanele vârstnice afectate de probleme locative în concordanță cu intervențiile prevăzute în documentele strategice naționale și **sprijinirea dezvoltării centrelor de zi.** |

## Reglementări europene și naționale, cadrul strategic, documente programatice aplicabile

* Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* Regulamentul (UE) 2021/1057 al Parlamentului European și al Consiliului din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013;
* REGULAMENTUL (UE) 2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune
* Legea nr. 114 din 11 octombrie 1996 privind locuinţele;
* Legea nr. 17 din 6 martie 2000 privind asistenţa socială a persoanelor vârstnice, republicata, cu modificarile si completarile ulterioare;
* Legea asistenţei sociale nr. 292 din 20 decembrie 2011
* Ordonanţa de urgenţă nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă;
* Ordonanţa de urgenţă nr. 23 din 12 aprilie 2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027;
* Hotărârea Guvernului nr. 440/2022 pentru aprobarea Strategiei naționale privind incluziunea socială și reducerea sărăciei pentru perioada 2022—2027;
* Hotărârea Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă cu modificarile si completarile ulterioare;
* Hotărârea Guvernului nr. 873/ 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă;
* ORDIN nr. 29 din 3 ianuarie 2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte aflate în dificultate, precum şi a serviciilor acordate în comunitate, serviciilor acordate în sistem integrat şi cantinele sociale
* Strategia națională privind incluziunea socială şi reducerea sărăciei pentru perioada 2022-2027;
* Strategia naţională privind îngrijirea de lungă durată și îmbatrânirea activă pentru perioada 2023—2030 (Hotărârea Guvernului nr. 1492/2022 din 14 decembrie 2022);
* Strategia națională privind drepturile persoanelor cu dizabilităţi "O Românie echitabilă" 2022 – 2027 (Hotărârea Guvernului nr.490/2022);
* Strategia națională pentru egalitatea de gen 2021-2027;
* Programul Incluziune si Demnitate Socială.

# ASPECTE SPECIFICE APELULUI DE PROIECTE

## Tipul de apel

Prezentul apel de proiecte este de tip competitiv, cu depunere continuă a cererilor de finanțare și cu termen de închidere a apelului.

## Forma de sprijin (granturi; instrumente financiare; premii)

În cadrul prezentului apel, finanțarea se acordă sub formă de granturi nerambursabile.

## Bugetul alocat apelului de proiecte

Bugetul alocat pentru prezentul apel este de 80.629.412,00 euro, din care 62.000.000 euro contribuție UE FEDR și FSE+, conform informațiilor din tabelul de mai jos:

|  |  |  |  |  |  |  |
| --- | --- | --- | --- | --- | --- | --- |
| **Regiune** | **FEDR** | **FSE+** | BS  aferent FEDR | BS  aferent FSE+ | **Total BS** | **Total UE + BS** |
| Regiunea dezvoltată Bucuresti - Ilfov | 2.400.000 | 1.320.000 | 3.600.000 | 1.980.000 | 5.580.000 | 9.300.000 |
| Regiuni mai putin dezvoltate, | 37.600.000 | 20.680.000 | 9.400.000 | 3.649.412 | 13.049.412 | 71.329.412 |
| *din care:* |  |  |  |  |  |  |
| *LESS orice teritoriu* | *36.852.416* | *20.260.488* | *9.213.104* | *3.575.380* | *12.788.484* | *69.901.388* |
| *ITI Moții, Țara de Piatră – Zone de munte* | *747.584* | *419.512* | *186.896* | *74.032* | *260.928* | *1.428.024* |
| **Total** | 40.000.000 | 22.000.000 | 13.000.000 | 5.629.412 | 18.629.412 | 80.629.412 |

Din alocarea totală pentru acest apel, o alocare de 1.428.024,00 euro este dedicată teritoriului *ITI Moții, Țara de Piatră – Zone de munte*.

Pentru a putea fi depuse, proiectele care vizează zona ITI Moții, Țara de Piatră – Zone de munte, trebuie să fie însoțite de un Aviz de conformitate (condiție de eligibilitate) emis de Asociația de Dezvoltare Intercomunitară ITI, care evaluează proiectele în prealabil din punctul de vedere al relevanței acestuia pentru obiectivele Strategiei de dezvoltare teritorială.

## Rata de cofinanțare

|  |
| --- |
| Rata de cofinanțare este stabilită la nivelul fiecărui solicitant/partener în conformitate cu tabelul 5 și respectiv 6 din sub-capitolul 2.2 Cofinanțarea proprie a beneficiarului din Ghidul Solicitantului Condiții Generale PoIDS. |

## Zona/zonele geografică(e) vizată(e) de apelul de proiecte

Prezentul apel este dedicat regiunilor mai puțin dezvoltate (Centru, Sud-Est, Sud Muntenia, Nord-Est, Nord-Vest, Vest, Sud-Vest Oltenia) și regiunii mai dezvoltate Bucureşti-Ilfov.

Din alocarea regiunilor mai puțin dezvoltate, Strategia ITI Moții Țara de Piatră este sprijinită printr-o alocare dedicată pentru locuințe sociale individuale și pentru mici reparații ale locuințelor, pentru persoane vârstnice în risc de excluziune locativă.

Un proiect depus în cadrul acestui apel care nu vizează Strategia ITI poate fi implementat într-una sau mai multe din regiunile mai puțin dezvoltate menționate mai sus sau în regiunea Bucureşti-Ilfov.

Un proiect depus în cadrul acestui apel, în cadrul unei Strategii ITI, poate viza doar zona respectivei strategii ITI, nefiind posibil ca proiectul sa vizeze altă zonă acoperită de una sau mai multe Strategii ITI sau să se extindă la restul regiunii de dezvoltare sau la una sau mai multe regiuni de dezvoltare.

## Acțiuni sprijinite în cadrul apelului

Acțiunile specifice prezentului apel de proiecte au în vedere asigurarea de locuințe sociale individuale adaptate pentru persoanele vârstnice afectate de probleme locative, în concordanță cu intervențiile prevăzute în *Strategia națională privind incluziunea socială și reducerea sărăciei pentru perioada 2022-2027*, Obiectiv specific 3.3. *Servicii sociale integrate, orientate spre promovarea unui trai independent în comunitate, cu respectarea principiului non-segregării*.

De asemenea, se are în vedere sprijinirea dezvoltării centrelor de zi de asistență și îngrijire pentru persoanele vârstnice vulnerabile.

În Strategia națională privind incluziunea socială și reducerea sărăciei pentru perioada 2022-2027, aprobată prin Hotărârea Guvernului nr.440/2022 pentru aprobarea Strategiei naționale privind incluziunea socială și reducerea sărăciei pentru perioada 2022-2027, sunt prevăzute măsuri privind creșterea fondului de locuințe sociale prin dezvoltarea mecanismelor complementare pentru diminuarea deficitului în domeniul locuirii, inclusiv pentru persoanele vârstnice, precum și măsuri privind adaptarea, amenajarea și dotarea minimală a locuințelor persoanelor vârstnice aflate în risc de sărăcie și excluziune socială, în funcție de nevoile acestora pentru a preveni riscul de cădere și de pierdere a autonomiei funcționale, achiziționarea de echipamente asistive.

## Grup țintă vizat de apelul de proiecte

În cadrul prezentului apel de proiecte, **grupul țintă** al proiectului va fi format din:

- **Persoane vârstnice vulnerabile afectate de probleme locative.**

In cadrul prezentului apel de proiecte, persoanele vârstnice reprezintă categoria de persoane care au împlinit vârsta de 65 de ani (art. 6. lit. bb) din Legea nr. 292/2011 (\*actualizatã\*) – Legea asistenţei sociale).

Locuința socială este o locuință la care sunt îndreptățite toate persoanele care nu își pot achiziționa sau închiria o locuință de pe piață. Astfel, locuințele sociale sunt un instrument prin care se poate garanta ca și persoanele cu venituri reduse să poată să facă uz de dreptul lor la locuință.

În spiritul aceleiași legi, de locuințe sociale pot beneficia anumite categorii de persoane care, dincolo de veniturile lor reduse, se confruntă și cu alte probleme cu efecte asupra locuirii. Mai departe, în procesul de atribuire de locuințe sociale trebuie să se țină cont de anumite priorități legate de condițiile de locuire și de sănătate ale potențialilor beneficiari.

Valorile minime acceptate ale participanților pe categorii de grupuri țintă eligibil sunt prezentate mai jos:

|  |  |  |
| --- | --- | --- |
| *Categorie grup țintă* | *Activitatea* | *Valoarea minima obligatorie per proiect – Regiune mai putin dezvoltată* |
| Persoane vârstnice vulnerabile afectate de probleme locative | A1 | 4 |
| A2 | 8 |
| A3.1 | 100 |
| A3.2 | 100 |

N.B. Beneficiarii de finanțare nerambursabilă au obligația de a respecta prevederile Regulamentului (UE) nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor), transpuse în legislația națională prin Legea nr. 190/2018, precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

Astfel, participanții la activitățile proiectului vor fi informați despre obligativitatea de a furniza datele lor personale si despre faptul că datele lor personale vor fi prelucrate în aplicațiile electronice SMIS/MySMIS, în toate fazele de evaluare/ contractare/ implementare/ sustenabilitate a proiectului, cu respectarea dispozițiilor legale menționate. Beneficiarii trebuie să facă dovada ca au obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate. Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

# Indicatori

## Indicatori de realizare

Fiecare cerere de finanțare va include obligatoriu indicatori de rezultat, cu următoarele ținte minime obligatorii:

|  |  |  |
| --- | --- | --- |
| **Activitate** | **Indicatori de realizare** | **Valoarea minima obligatorie per proiect – Regiune mai putin dezvoltată** |
| A1 | **Indicatori de realizare FEDR**  **RCO65** - Capacitatea locuințelor sociale noi sau modernizate  Numărul maxim de persoane care pot fi cazate în locuințele sociale nou construite sau modernizate. | 4 |
| **Indicatori de realizare FSE+**  **6S32-** Vârstnici vulnerabili  Numărul persoanelor vulnerabile cu vârsta peste 65 ani. | 4 |
| **A2**  **A2** | **Indicatori de realizare FEDR**  **RCO65** Capacitatea locuințelor sociale noi sau modernizate  Numărul maxim de persoane care pot fi cazate în locuințele sociale nou construite sau modernizate. | 8 |
| **Indicatori de realizare FSE+**  6S32 - Vârstnici vulnerabili  Numărul persoanelor vulnerabile cu vârsta peste 65 ani. | 8 |
| **A3.1**  **A3.2** | **Indicatori de realizare FEDR**  **6S8** - Capacitatea structurilor de asistență socială noi sau modernizate (altele decât locuințele) | 100 |
| **Indicatori de realizare FSE+**  **6S32 -** Vârstnici vulnerabili  Numărul persoanelor vulnerabile cu vârsta peste 65 ani.  **6S32.1 -** Vârstnici vulnerabili (roma) - minim 10% din valoarea indicatorului 6S32 | 100 |

**În cadrul indicatorilor de realizare 6S8 „Capacitatea structurilor de asistență socială noi sau modernizate“ și respectiv** RCO65 „**Capacitatea locuințelor sociale noi sau modernizate“ vor fi avute în vedere:**

* **Construcțiile de locuințe sociale/centre de zi noi**
* **Centrele de zi/locuințele sociale modernizate.**

**N.B:** *Lucrări fizice exprimate cantitativ, calitativ şi valoric, pentru ridicarea nivelului performanţelor prevăzute iniţial.*

#### 3.8.1.1 Indicatori specifici ITI

* **RCO 74** - Populația vizată de proiecte derulate în cadrul strategiilor de dezvoltare teritorială integrată – **100**
* **RCO 75** - Strategii de dezvoltare teritorială integrată care beneficiază de sprijin - **1**

## Indicatori de rezultat

|  |  |  |
| --- | --- | --- |
| **Activitate** | **Indicatori de rezultat** | **Valoarea minima obligatorie per proiect – Regiune mai puțin dezvoltată** |
| **A1** | **Indicatori de rezultat FEDR**  **RCR67** - Număr anual de utilizatori ai locuințelor sociale noi sau modernizate  Numărul de persoane care utilizează locuințele sociale nou construite sau modernizate la un an după finalizarea intervenției. | 4 |
| **A2** | **Indicatori de rezultat FEDR**  **RCR67** - Număr anual de utilizatori ai locuințelor sociale noi sau modernizate  Numărul de persoane care utilizează locuințele sociale nou construite sau modernizate la un an după finalizarea intervenției. | *8* |
| **A3.1**  **A3.2** | **Indicatori de rezultat FEDR**  **6S9** - Număr anual de utilizatori ai unităților de asistență socială noi sau modernizate, utilizatori ai centrelor ( rulaj pe an in centre) | **100** |

**Indicatori de rezultat FSE+:**

* **6S16** - persoane vârstnice a căror situație s-a ameliorat la încetarea calității de participant – **minim 80%** din valoarea indicatorului **6S32**
* **6S16.1** - persoane vârstnice a căror situație s-a ameliorat la încetarea calității de participant (roma) – **minim 10%** din valoarea indicatorului **6S16**

În cadrul cererilor de finanțare, țintele aferente indicatorilor de rezultat vor avea valori numerice și se vor stabili în funcție de țintele asumate pentru indicatorii de realizare.

## Indicatori suplimentari specifici Apelului de Proiecte

Nu este cazul.

## Rezultatele așteptate

* 200 de locuri de cazare în locuințele sociale nou construite sau modernizate
* 7433 de persoane vârstnice vulnerabile/an care pot fi servite sau îngrijite de cel puțin o dată pe parcursul perioadei de un an de infrastructura de îngrijire socială nou construită sau modernizată.

## Operațiune de importanță strategică

Nu este cazul

## Investiții teritoriale integrate

În cadrul acestui apel de proiecte strategia ITI Moții Țara de Piatră este sprijinită prin alocări dedicate pentru locuințe sociale individuale pentru persoane vârstnice în risc de excluziune locativă și pentru mici reparații ale locuințelor persoane vârstnice în risc de excluziune locativă.

**Indicatori specifici teritoriilor ITI**

Acești indicatori sunt specifici strategiilor de dezvoltare teritorială si sunt utilizați de către ADI ITI pentru monitorizarea implementării acestor strategii si a mecanismului ITI, urmare a implementării proiectului ITI finanțat în cadrul prezentului apel de proiecte.

Acești indicatori fac parte din documentația întocmită de către solicitant în momentul solicitării avizului de conformitate cu strategia de dezvoltare teritorială ITI si nu sunt prevăzuți in cererea de finanțare.

Raportarea privind îndeplinirea indicatorilor specifici strategiei de dezvoltare teritorială revine beneficiarului finanțării nerambursabile, în relația acestuia cu ADI ITI, conform procedurilor proprii de raportare a indicatorilor si de monitorizare a implementării proiectului, gestionate de către ADI ITI.

## Dezvoltare locală plasată sub responsabilitatea comunității

Nu este cazul.

## Reguli privind ajutorul de stat

Nu este cazul.

## Reguli privind instrumentele financiare

Nu este cazul.

## Acțiuni interregionale, transfrontaliere și transnaționale

Nu este cazul

## Principii orizontale

Toate investițiile vor asigura respectarea drepturilor fundamentale și conformitatea cu Carta Drepturilor Fundamentale a Uniunii Europene, cu principiile orizontale privind egalitatea de gen, nediscriminarea (pe criterii de sex, rasă sau origine etnică, religie sau convingeri, dizabilitate, vârstă sau orientare sexuală) și accesibilitatea în toate etapele de programare și implementare.

Acțiunile prevăzute în cadrul acestui obiectiv specific vor avea in atenție respectarea Cartei drepturilor fundamentale a Uniunii Europene, de care se leagă și principiile orizontale referitoare la egalitatea de șanse, nediscriminare și accesibilitate.

În perioada 2021-2027, respectarea principiilor orizontale este sprijinită prin formularea unor condiții favorizante orizontale referitoare la aplicarea și implementarea eficace a Cartei drepturilor fundamentale a Uniunii Europene și a Convenției Organizației Națiunilor Unite privind drepturile persoanelor cu handicap.

La nivelul Ministerului Investițiilor și Proiectelor Europene au fost elaborate două Ghiduri, unul pentru aplicarea Cartei drepturilor fundamentale a Uniunii Europene și unul pentru reflectarea Convenției Organizației Națiunilor Unite privind drepturilor persoanelor cu dizabilități în pregătirea și implementarea programelor și proiectelor cu finanțare nerambursabilă alocată României în perioada 2021-2027.

În cadrul proiectului dumneavoastră va trebui să evidențiați, în secțiunea relevantă din cadrul aplicației electronice, contribuția proiectului la temele orizontale stabilite prin PoIDS 2021-2027.

## Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice

Tipurile de acțiuni prevăzute în cadrul prezentului apel de proiecte au fost apreciate ca fiind compatibile cu principiul DNSH, având în vedere că prin natura lor se așteaptă ca acestea să nu aibă niciun impact negativ semnificativ asupra mediului.

Investițiile prevăzute in proiectele depuse in cadrul prezentului apel de proiecte vor respecta criteriul privind construirea de clădiri noi cu un necesar de energie primară cu cel puțin 20 % mai mic decât cerința privind clădirile al căror consum de energie este aproape egal cu zero – conceptul de clădire NZEB (directive naționale).

In cazul clădirilor reabilitate sau modernizate, pentru îmbunătățirea eficienței energetice, se prevede obligativitatea realizării de investiții, în limita a maxim 20% din valoarea eligibilă a proiectului, care să ducă la îmbunătățirea performanțelor energetice a/ale clădirii/clădirilor, prin scăderea cu cel puțin 30% a consumului de energie sau reducerea cu cel puțin 30% a emisiilor de gaze cu efect de seră. Această condiție nu se aplică construcțiilor noi.

Astfel programul va contribui la obiectivul național de creștere a eficienței energetice pe an, stabilit în conformitate cu Directiva privind eficiența energetică (2012/27/UE) și cu contribuțiile la Acordul de la Paris privind schimbările climatice, stabilite la nivel național.

## Caracterul durabil al proiectului

Solicitantul/partenerii va/vor trebui să dovedească că poate/pot să asigure caracterul durabil al investiției în conformitate cu art. 65 din Regulamentul Parlamentului European și al Consiliului nr. 1060/2021.

Perioada pentru care este conferit dreptul asupra imobiliului obiect al proiectului solicitanților eligibili și/sau partenerilor acestora trebuie să fie acoperitoare pentru durată menționată la articolul 65 din RDC în vederea asigurării caracterului durabil al investiției, respectiv o perioadă de cinci ani de la data efectuării plății finale în cadrul contractului de finanțare. Această perioadă se va calcula estimativ, luându-se în considerare perioada derulării procesului de evaluare, selecție și contractare, perioada de implementare a proiectului și respectiv de efectuare a plății finale, la care se adaugă perioada de 5 ani anterior menționată.

Solicitantul, trebuie ca pe perioada de durabilitate:

a. să menţină investiţia realizată (asigurând mentenanţa şi serviciile asociate necesare);

b. să nu realizeze o modificare asupra calităţii dreptului său asupra imobilului, decât în condițiile prevăzute în contractul de finanțare;

c. să nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale investiţiei.

Dacă pe parcursul perioadei de implementare a proiectului, sau în perioada de durabilitate a acestuia, sunt afectate condițiile de construire/exploatare asupra infrastructurii imobilului aferent proiectului, beneficiarul are obligația contractuală de a returna finanțarea acordată, precum și alte penalități, dacă este cazul, în conformitate cu prevederile contractuale.

## Acțiuni menite să garanteze egalitatea de șanse, de gen, incluziunea și nediscriminarea

Acțiunile aferente obiectivului specific RSO4.3. vizează asigurarea egalității de șanse și accesului echitabil și nediscriminatoriu la serviciile de locuire de bună calitate pentru persoanele vârstnice aflate într-o situație dificilă sau dependente astfel încât să se reducă riscul de spitalizare îndelungată sau instituționalizarea.

Adaptarea, amenajarea și dotarea minimală a locuințelor persoanelor vârstnice aflate în risc de sărăcie și excluziune socială, precum și dezvoltării centrelor de zi finanțate prin intermediul acestui obiectiv specific va respecta obligatoriu, elementele de accesibilizare pentru persoanele cu dizabilități și nevoi speciale. Vor fi respectate astfel prevederile normativelor naționale în domeniu, iar acolo unde va fi cazul va fi încurajată identificarea, testarea și implementarea unor soluții inovative de accesibilizare.

Respectarea prevederilor legale în materie de accesibilitate, egalitatea de șanse, de gen va fi urmărită în selecția și implementarea acțiunilor. În ceea ce privește componența echipelor de management și de implementare ale proiectelor, se va urmări promovarea pe cat de mult posibil și acolo unde este cazul, echilibrul de gen și de vârstă. În toate fazele implementării POIDS va utilizat Ghidul privind reflectarea Convenției ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă alocate României în perioada 2021-2027 (document care face obiectul condiției favorizante orizontale nr. 4) și Ghidul de aplicare a Cartei Drepturilor Fundamentale a UE în implementarea fondurilor europene nerambursabile (document care face obiectul condiției favorizante orizontale nr. 3).

Toate investițiile vor asigura respectarea drepturilor fundamentale și conformitatea cu Carta Drepturilor Fundamentale a Uniunii Europene, cu principiile orizontale privind egalitatea de gen, nediscriminarea (pe criterii de sex, rasă sau origine etnică, religie sau convingeri, dizabilitate, vârstă sau orientare sexuală) și accesibilitatea în toate etapele de programare și implementare.

## Teme secundare

Nu este cazul.

## Informarea și vizibilitatea sprijinului din fonduri

Solicitanți au obligația de a realiza măsurile minime de informare și publicitate în conformitate cu prevederile PoiDS - Ghidului Solicitantului Condiții Generale, capitulul 6 Reguli specifice de informare și publicitate.

# **INFORMAȚII ADMINISTRATIVE DESPRE APELUL DE PROIECTE**

# 

## Data deschiderii apelului de proiecte

Sistemul informatic MySMIS2021 se va deschide pentru depunerea proiectelor în data de 11.06.2023 ora 16.00.

## **4.2 Perioada de pregătire a proiectelor**

*Solicitanții finanțării nerambursabile au la dispoziție intervaul cuprins între data de deschidere a apelului de proiecte și data închiderii acestuia, pentru pregătirea unei cereri de finanțare mature, prin raportare la prevederile Anexelor 1 și 2 ale prezentului Ghid.*

### Data și ora pentru începerea depunerii de proiecte

Sistemul informatic MySMIS2021 se va deschide pentru depunerea proiectelor în data de 11.06.2023, la ora 16.00.

### Data și ora închiderii apelului de proiecte

Sistemul informatic MySMIS2021 se va închide în data de 10.08.2023, la ora 16.00.

## Modalitatea de depunere a proiectelor

Cererile de finanțare se depun exclusiv prin intermediul aplicației MySMIS2021 / SMIS2021+ prin completarea și transmiterea acesteia integral, inclusiv prin încărcarea documentelor.

Toate Cererile de finanțare transmise în alt mod și/sau toate documentele aferente unei Cereri de finanțare transmise în alt mod nu vor fi luate în considerare în procesul de evaluare.

# **CONDIȚII DE ELIGIBILITATE**

## Eligibilitatea solicitanților și partenerilor

## Cerințe privind eligilitatea solicitanților și partenerilor

Pentru a putea aplica pentru finanțare în cadrul PIDS, solicitanții și partenerii trebuie să fie organizaţii legal constituite în România.

Cu toate acestea, există situații în care Solicitantul și partenerii sunt neeligibili pentru solicitarea de finanțare din PIDS, aceste situații de neeligibilitate fiind sumarizate în Tabelul 3 din *PIDS – Ghidul Solicitantului – Condiții Generale*.

Ca regulă generală, o entitate cu personalitate juridică nu poate participa în mai mult de 5 proiecte pentru fiecare apel de proiecte, indiferent de calitatea sa de partener sau solicitant. În cazul în care este identificată ca participând la mai mult de 5 proiecte în cadrul aceluiași apel de proiecte, toate proiectele identificate cu acea entitate juridică participantă vor fi respinse, fără a mai intra în procesul de evaluare (în cazul apelurilor cu termen limită de depunere).

## Categorii de solicitanți eligibili

Solicitanți eligibili în cadrul acestei cereri de propuneri de proiecte sunt:

* Furnizori de servicii sociale publici și privați autorizați acreditați în condițile legii în parteneriat cu autorități publice locale din localitatea/localitățile în care se implementează proiectul

N.B În cazul în care Autoritatea Publică Locală este acreditată ca și furnizor de servicii sociale, oprațiunea poate fi implementată de către un solicitant unic (parteneriatul nu este obligatoriu)

## Categorii de parteneri eligibili

Pentru această cerere de propuneri de proiecte partenerii eligibili sunt reprezentate de:

-**autorități publice locale.**

În cazul în care proiectul se implementează în mai multe localități, este obligatorie includerea în parteneriat a autorității publice locale din toate localitățile în care se implementează proiectul.

## Reguli și cerințe privind parteneriatul

În cadrul prezentului apel, se pot implementa cu solicitant unic sau în parteneriat cu unul sau mai mulți parteneri. În cazul proiectelor implementate în parteneriat, se va desemna obligatoriu ca lider al parteneriatului o entitate înregistrată fiscal în România.

Alegerea partenerilor este în exclusivitate de competența Solicitantului, în calitate de lider al parteneriatului.

Partenerii vor fi selectați astfel încât să desfășoare activități relevante pentru domeniul proiectului în funcție de obiectivele specifice apelului de proiecte.

Pot fi selectați doar parteneri individuali, nu consorții, asociații de parteneri, grupuri de societăți.

Nu vor fi selectați parteneri în scopul realizării în cadrul proiectului a unor activități de tipul: dezvoltarea de aplicații şi sisteme informatice, supervizarea activităților subcontractate de beneficiar, servicii hoteliere, furnizare de bunuri, organizare evenimente, execuție lucrări, studii fezabilitate, etc. Astfel de activități vor face obiectul subcontractării, respectiv contractelor de furnizare/servicii.

Prin excepție de la prevederile capitolului 1.8. *Reguli aplicabile în cazul parteneriatului* dinGhidul Solicitantului – Condiții Generale în cadrul prezentului apel, în distribuția bugetului proiectului (total cheltuieli eligibile) pe fiecare membru al parteneriatului, bugetul gestionat de parteneri **autorități publice locale** poate fi mai mare decât bugetul gestionat de solicitant.

Prin excepție de la prevederile capitolului 1.8. *Reguli aplicabile în cazul parteneriatului* dinGhidul Solicitantului – Condiții Generale în cadrul prezentului apel partenerii autorități publice locale pot subcontracta activități care vizează achiziția de bunuri, lucrări, servicii, necesare pentru implementarea proiectului.

Indiferent de numărul partenerilor implicaţi în implementarea unui proiect, va fi semnat un singur Acord de parteneriat între toţi partenerii (în conformitate cu modelul din Anexa 1 Acord de parteneriat din *PIDS – Ghidul Solicitantului – Condiții Generale*). Proiectelor implementate în parteneriat li se aplică dispozițiile Ordonanței de urgență a Guvernului nr. 133/2021.

În vederea stabilirii unui parteneriat, solicitanții publici și privați care intenționează să între într-o relație de parteneriat vor elabora o Notă justificativă care va conține o analiză a valorii adăugate a parteneriatului în ceea ce privește utilizarea eficientă a fondurilor și în care vor fi precizate, pentru fiecare partener in parte, rolul și responsabilitățile, contribuția și expertiza/ experiența relevantă pentru implementarea proiectului.

În cererea de finanțare se va detalia rolul fiecărui partener în implementarea proiectului, resursele umane și materiale alocate, precum și bugetul alocat pentru implementarea activității/activităților asumate de fiecare partener.

Atât Solicitantul cât și fiecare Partener trebuie să contribuie financiar la implementarea proiectului, respectiv să aibă alocate cheltuieli eligibile din totalul cheltuielilor eligibile prevăzute în buget, corespunzător activităților în care este implicat fiecare partener, nefiind posibil ca un partener și/sau solicitantul să asigure partea de buget (contribuție/ asistență financiară nerambursabilă sau/ și contribuție proprie) prevăzută pentru alt partener /care trebuie asigurată de alt partener.

**Selecția partenerilor în cazul solicitanților entități finanțate din fonduri publice**

Solicitanţii entități finanțate din fonduri publice care intenționează să selecteze parteneri din sectorul privat pentru implementarea proiectelor, au obligaţia de a respecta prevederile relevante din Ordonanța de urgență a Guvernului nr. 133/2021.

În procesul de selecție a partenerilor privați, solicitanţii entități finanțate din fonduri publice au obligația de a îndeplini procedura prevăzută în Anexa 2 - Procedura de selecție a partenerilor entități private din *PIDS – Ghidul Solicitantului – Condiții Generale*.

## Eligibilitatea activităților

### Cerințe generale privind eligibilitatea activităților

Constructia/imobilul ce face obiectul proiectului îndeplinește cumulativ, începând cu data depunerii cererii de finanţare, următoarele condiții:

Nu este afectat de limitări legale, convenționale, judiciare ale dreptului real invocat, incompatibile cu realizarea activităților proiectului, respectiv:

• nu este afectat de limite ale dreptului deținut de solicitant care sunt incompatibile cu realizarea activităților proiectului.

• nu face obiectul unor litigii în curs de soluționare la instanțele judecătorești cu privire la situația juridică a terenului si infrastructurii imobilului, având ca obiect contestarea dreptului invocat de solicitant pentru realizarea proiectului în conformitate cu criteriul de eligibilitate aferent.

• nu face obiectul revendicărilor potrivit unor legi speciale în materie sau dreptului comun.

• este liber de sarcini și interdicții în sensul în care nu există niciun act sau fapt juridic care împiedică sau limitează, total sau parțial, exercitarea unuia sau mai multor atribute ale dreptului pe care solicitantul îl deține în scopul implementării proiectului.

• este liber de orice sarcini sau interdicții ce afectează implementarea proiectului.

Sunt eligibile doar investițiile care se executa pe amplasamentul delimitat din punct de vedere juridic.

Investitiile prevazute in cerere de finanţare nu a mai beneficiat de finanţare publică în ultimii 5 ani înainte de data depunerii cererii de pentru aceleași tip de activități (cu excepția lucrărilor de întreținere și reparații) realizate asupra aceleiași infrastructuri şi nu beneficiază de fonduri publice din alte surse de finanţare. Se va asigura de către solicitant evitarea dublei finanțări a lucrărilor de intervenție/activităților care au beneficiat de finanțare publică în ultimii 5 ani/care beneficiază de fonduri publice din alte surse de finanțare și a lucrărilor de intervenție/ activităților aferente operațiunii, propuse prin proiect.

Momentul de la care se calculează perioada de 5 ani este momentul la care s-a finalizat implementarea contractului de lucrări anterior (data recepției finale, după expirarea perioadei de garanție). Astfel, solicitantul se va asigura, dacă este cazul, că s-a realizat recepţia finală în cazul acelorași lucrări de intervenție/activități realizate asupra aceleiași infrastructuri/aceluiași segment de infrastructură ca cele propuse prin proiect, înainte de începerea perioadei celor 5 ani.

De asemenea, proiectul propus nu beneficiază în prezent de fonduri publice din alte surse de finanţare.

Nu se acceptă la finanțare intervenții asupra unui infrastructuri care se află în perioada de garanție a lucrărilor efectuate printr-un contract de lucrări anterior.

### Activități eligibile

**A. Componenta finanțată din Fondul European de Dezvoltare Regională**

Fiecare cerere de finantare va contine obligatoriu doar una din activitatile A1, A2 sau A3:

**A1. Construcția de locuințe sociale noi**

Aceasta activitate are in vedere construcția de locuințe sociale individuale adaptate pentru persoanele vârstnice afectate de probleme locative.

Construcția de locuite sociale noi va avea în vedere ca reper prevederile din Anexa 1 – Exigente minimale pentru locuințe, la Legea nr. 114 din 11 octombrie 1996 (\*\*republicată\*\*), referitoare la numarul de persoane/locuinta (capacitatea) si suprafata construita a locuintei.

Se estimeaza un cost per metru pătrat de construire locuințe sociale de 794 Euro/mp (cost unitar actualizat pentru construire locuințe individuale).

Alocarea financiara de baza dedicata acestei activitati este de 10.000.000,00 euro contributie FEDR, la care se adauga contributia aferenta FSE+ si contributia BS.

In aceste conditii, cererile de finantare care prevad activitatea A1, vor fi prioritizate in functie de scorul obtinut, tinand cont de alocarea financiara FEDR din fiecare cerere, pana la concurenta alocarii financiare din FEDR.

**A2. Reabilitare si adaptare locuințe sociale individuale**

Vor fi finanțate acțiuni de reabilitare și adaptare a ambientului în locuințele personale/individuale ale persoanelor vârstnice vulnerabile afectate de probleme locative sau în care aceștia trăiesc sau locuințe sociale adaptate, implementate integrat sau complementare cu alte intervenții, precum serviciile de îngrijire la domiciliu.

Acțiunile de reabilitare și adaptare a ambientului în locuințele personale/individuale ale persoanelor vârstnice vulnerabile afectate de probleme locative, vor avea in vedere ca reper prevederile din Anexa 1 – Exigente minimale pentru locuințe, la Legea nr. 114 din 11 octombrie 1996 (\*\*republicată\*\*), referitoare la numarul de persoane/locuinta (capacitatea) si suprafata construita a locuintei.

Se estimează un cost per mp de reabilitare și adaptare a ambientului în locuințele personale/individuale ale persoanelor vârstnice vulnerabile afectate de probleme locative de 500 Euro/mp.

Alocarea financiară de bază dedicată acestei activități este de 10.000.000,00 euro contribuție FEDR, la care se adauga contributia aferentă FSE+ și contribuția BS.

In aceste conditii, cererile de finantare care prevad activitatea A2, vor fi prioritizate in functie de scorul obtinut, tinand cont de alocarea financiara FEDR din fiecare cerere, pănă la concurența alocării financiare din FEDR.

**A3. Constructie / modernizare/reabilitare Centre de zi pentru persoane vârstnice.**

**A3.1** Prezenta activitate are in vedere constructia de centre de zi pentru persoane vârstnice, respectiv Servicii sociale fara cazare -Centre de zi pentru persoane vârstnice - Centre de zi de asistenţă şi recuperare (cod serviciu social cod 8810 CZ-V-I), conform HG nr. 867 din 14 octombrie 2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale.

Pentru furnizarea în comunitate a serviciilor sociale destinate persoanelor vârstnice este necesară susținerea/dezvoltarea centrelor de zi de asistență și îngrijire astfel încât, în complementaritate cu măsurile din PNRR, să se poată operaționaliza dezvoltarea rețelei comunitare de îngrijire pe termen lung asumată la nivel național.

Ca urmare, pentru abordarea unitara, in cazul construirii unui centru de zi de asistență și recuperare pentru persoane vârstnice, se admite o suprafață de 346 mp, cu un cost final per centru de 366.250,00 euro, care sa asigure servicii pentru un total de 50 de beneficiari pe luna (deci o capacitate de 50 de beneficiari).

În centrele de zi de asistență și recuperare se vor asigura servicii de îngrijire personală, integrat cu serviciile complementare de recuperare și reabilitare funcțională (terapii de recuperare/reabilitare funcțională), activități terapeutice și ocupaționale, precum și consiliere psihologică, linie telefonică de urgență, asistență şi suport pentru familia persoanei vârstnice, suport pentru realizarea activităților administrative şi gestiunea bunurilor etc. În mediul rural aceste centre vor putea deservi mai multe UAT-uri.

Persoanele vârstnice vulnerabile care beneficiaza de serviciile centrelor de zi de asistență și recuperare pot beneficia, daca este cazul si de servicii de îngrijire la domiciliu conform legislației specifice (cod 8810-ID-I Unități de îngrijire la domiciliu). In acest caz, pot fi finantate servicii de reabilitare şi adaptare a ambientului (mici amenajări, reparații, dotări etc) conform Legii nr. 292/2011.

**Alocarea financiară de baza dedicata acestui tip de activitati** este de **5.000.000,00 euro contributie FEDR**.

In aceste conditii, cererile de finantare care prevad activitati de tip A3, vor fi prioritizate in functie de scorul obtinut, tinand cont de alocarea financiara FEDR din fiecare cerere, pana la concurenta alocarii financiare din FEDR, de 5.000.000,00 euro .

**A3.2.** Aceasta activitate are in vedere modernizarea/ reabilitarea / măsuri/lucrări de adaptare a ambientului, în centrele existente, cum ar fi de exemplu:

- eliminarea pragurilor, montarea de rampe de acces /eliminarea scărilor,

- recompartimentarea spațiului (dacă e necesar), împreună cu lucrări de renovare specifice,

- dotare/montare mobilier și alte produse care pot fi plasate, încorporate sau adăugate pentru realizarea unui mediu care să faciliteze mișcarea și poziționarea, inclusiv intrarea și ieșirea din locuință/curte:

- bare de susținere pe holuri, camere, toalete,

- bare și suporți de susținere pentru transfer /ridicare din pat, din baie/ cadă,

- produse pentru stat așezat, în picioare sau culcat,

- preșuri antiderapante în băi și suprafețele lucioase, paturi adaptabile, saltele antiescară, cărucioare și alte dispozitive de mers,

- produse asistive pentru orientare - materiale tactile pentru pardoseli și scări (dispozitive de ghidare care produc un sunet sau un mesaj pentru a orienta o persoană cu o deficiență vizuală, de exemplu, balize de sunet, inclusiv baston cu ultrasunete – în funcție de orientare în spaţiu prin intermediul ultrasunetelor; materiale care furnizează informații despre orientare prin atingere - de exemplu, suprafețe structurate).

Pentru modernizarea/ reabilitarea / măsuri/lucrări de adaptare a ambientului, in centrele existente, costul unitar este de maximum 1.782,00 eur/ beneficiar (beneficiar in intelesul de capacitate a centrului de zi).

**N.B:** Pentru componenta finanțată prin FEDR în vederea construcției sau modernizarea de noi locuințe sociale, respectiv pentru modernizarea centrelor de zi, este obligatoriu asigurarea pe o durata de 5 ani de la efectuarea plății finale (cererea de rambursare finala) a operațiunii, si că nu se modifică destinația locuințelor sociale (noi sau modernizate) și destinația centrelor de zi construite.

În locuințele sociale individuale construite, reabilitate și adaptate si in centrele de zi pentru persoane vârstnice construite sau reabilitate/modernizate pentru nevoile persoanelor vârstnice, se pot furniza servicii de îngrijire la domiciliu conform legislației specifice (cod 8810-ID-I Unități de îngrijire la domiciliu) precum și acțiuni de sprijinire a participării sociale active a persoanelor în vârstă, realizând-se astfel o abordare unitară a persoanelor vârstnice în situații de vulnerabilitate, indiferent de situația lor locativă, precum și servicii de teleasistență socială și teleasistență medicală furnizate în locuința persoanei/domiciliul acesteia, pentru a menține pe cât posibil independența acesteia.

**Alocarea financiară de baza dedicata acestui tip de activități** este de **5.000.000,00 euro contributie FEDR**.

Proiectele ITI vor fi prioritizate în funcție de alocarea FEDR, indiferent de tipul de activitate.

**B. Componenta finanțată din Fondul Social European Plus**

-**Furnizarea de servicii de îngrijire la domiciliu de tipul**: (activitate obligatorie)

**-Activități de bază:** igienă corporală, imbrăcare și dezbrăcare, hrănire și hidratatre, transfer și mobilizare, deplasare în interior, comunicare, etc.

**-Activități instrumentale:** preparare hrană, cumpărături, menaj și spălătorie, facilitare deplasare în exterior și însoțire, administrarea și gestionarea bunurilor, acompaniere și socializare

-**Servicii complementare acordate integrat:** îngrijire medicală, reabilitare/recuperare, terapie ocupațională, psihoterapie, psihopedagocie, consiliere socială, juridică și de informare, etc.

-**Servicii de tip centre de zi pentru asistență și recuperare** se vor asigura servicii de îngrijire personală, integrat cu serviciile complementare de recuperare și reabilitare funcțională (terapii de recuperare/reabilitare funcțională), activități terapeutice și ocupaționale, precum și consiliere psihologică, linie telefonică de urgență, asistență şi suport pentru familia persoanei vârstnice, suport pentru realizarea activităților administrative şi gestiunea bunurilor etc. În mediul rural aceste centre vor putea deservi mai multe UAT-uri. (activitate obligatorie)

N. B furnizarea serviciilor sociale de ingrijire la domiciliu si a serviciilor sociale din centrul de zi pentru persoane vârstnice se deruleaza în conformitate cu standardele de calitate stabilite de lege și exlusiv pe baza licenței de funcționare emisă în conformitate cu prevederile legale aplicabile. Decontarea/rambursarea din proiect a cheltuielilor generate de furnizarea serviciilor sociale se realizează doar în cazul serviciilor sociale licențiate furnizate de către furnizori autorizați de servicii sociale.

În cazul operațiunilor ce nu presupun componentă de construire de locuințe sociale și centre de zi sau modenizarea de locuințe sociale deservind comunități de vârstnici ce locuiesc în locuințe sociale existente ce nu necesită modernizare iar activitatea de furnizare de servicii sociale de tip centru de zi de deruleaza in infrastructura deja existentă, se pot realiza acțiuni de reabilitare și adaptare a ambientului sau a centrului de zi, în limita a 15% din cheltuielile directe.

Cu toate acestea proiectele ce cuprind componenta de tip FEDR ce presupune construirea sau modernizarea de locuinte sociale și/sau construirea de centre de zi vor primi punctaj suplimentar.

Acțiunile aferente acestui obiectiv specific vizează asigurarea egalității de șanse și accesului echitabil și nediscriminatoriu la serviciile de locuire de bună calitate pentru persoanele vârstnice aflate într-o situație dificilă sau dependente astfel încât să se reducă riscul de spitalizare îndelungată sau instituționalizarea.

Adaptarea, amenajarea și dotarea minimală a locuințelor persoanelor vârstnice aflate în risc de sărăcie și excluziune socială, precum și dezvoltării centrelor de zi finanțate prin intermediul acestui obiectiv specific va respecta obligatoriu, elementele de accesibilizare pentru persoanele cu dizabilități și nevoi speciale. Vor fi respectate astfel prevederile normativelor naționale în domeniu, iar acolo unde va fi cazul va fi încurajată identificarea, testarea și implementarea unor soluții inovative de accesibilizare. Respectarea prevederilor legale în materie de accesibilitate, egalitatea de șanse, de gen va fi urmărită în selecția și implementarea acțiunilor.

### Activitatea de bază

*Toate activitătile menționate la sectiunea 5.2.2 din prezentul Ghid al solicitantului sunt activități de bază obligatorii*

### Activități neeligibile

Nu sunt eligibile proiectele care propun exclusiv realizarea de lucrări fără autorizație de construire sau propun exclusiv dotarea locuintelor sociale / centrelor de zi.

Nu sunt eligibile proiectele care propun exclusiv realizarea de lucrări de eficientizare

energetică.

Nu se acceptă la finanțare intervenții asupra unui infrastructuri care se află în perioada de garanție a lucrărilor efectuate printr-un contract de lucrări anterior.

## Eligibilitatea cheltuielilor

### Baza legală pentru stabilirea eligibilității cheltuielilor

* REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* REGULAMENTUL (UE) 2021/1057 AL PARLAMENTULUI EUROPEAN ȘI AL CONSILIULUI din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013;
* ORDONANŢĂ DE URGENŢĂ nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* HOTĂRÂRE nr. 873 din 6 iulie 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* HOTĂRÂRE nr. 829 din 27 iunie 2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

### 5.3.2 Categorii și plafoane de cheltuieli eligibile

**Cheltuieli de tip FEDR:**

**1. Cheltuieli pentru obţinerea şi amenajarea terenului**

*1.1 Amenajarea terenului*

Se includ cheltuielile efectuate pentru pregătirea amplasamentului şi care constau în: demolări, demontări, dezafectări, defrişări, colectare, sortare și transport la depozitele autorizate al deșeurilor rezultate, sistematizări pe verticală, accesuri/ drumuri/alei/parcări/drenuri/rigole/canale de scurgere, ziduri de sprijin, drenaje, epuismente (exclusiv cele aferente realizării lucrărilor pentru investiţia de bază), devieri de cursuri de apă, descărcări de sarcină arheologică sau, după caz, protejare în timpul execuției obiectivului de investiții (în cazul executării unor lucrări pe amplasamente ce fac parte din Lista monumentelor istorice sau din Repertoriul arheologic național), lucrări pentru pregătirea amplasamentului.

*1.2 Amenajări pentru protecția mediului şi aducerea la starea iniţială*

Se includ cheltuielile efectuate pentru lucrări şi acțiuni de protecţia mediului, inclusiv pentru refacerea cadrului natural după terminarea lucrărilor, de exemplu: plantare de copaci, reamenajare spatii verzi, lucrări/acțiuni pentru protecția mediului.

*1.3 Cheltuieli pentru relocarea/protecția utilităților (devieri rețele de utilități din amplasament)*

**2. Cheltuieli pentru asigurarea utilităților necesare obiectivului**

*2.1 Cheltuielile eligibile pentru asigurarea utilităților necesare funcţionării obiectivului de investiţie*

Se includ cheltuielile aferente lucrărilor pentru asigurarea cu utilitățile necesare funcționării obiectivului de investiție, care se execută pe amplasamentul delimitat din punct de vedere juridic ca aparținând obiectivului de investiție, precum și cheltuielile aferente racordării la reţelele de utilităţi, precum: alimentare cu apă, canalizare, alimentare cu gaze naturale, agent termic, energie electrică, telecomunicaţii, drumuri de acces, alte utilități.

**3. Cheltuieli pentru proiectare şi asistenţă tehnică**

Cheltuieli pentru proiectare şi asistenţă tehnică (cu exceptia cheltuielilor cuprinse la pct. 3.4- Consultanță) sunt eligibile cumulat, în limita maxima a 10% din valoarea cheltuielilor eligibile finanțate în cadrul sectiunii 4 „Cheltuieli pentru investiția de bază” şi detaliate după cum urmează:

*3.1 Studii*

Se cuprind cheltuielile pentru studii de teren: geotehnice, geologice, hidrologice, hidrogeotehnice, fotogrammetrice, topografice şi de stabilitate ale terenului pe care se amplasează obiectivul de investiţie; raport privind impactul asupra mediului; studii de specialitate necesare în functie de specificul investiției

*3.2 Obţinerea de avize, acorduri, autorizaţii*

Se includ cheltuielile pentru:

a. obţinerea/prelungirea valabilităţii certificatului de urbanism;

b. obţinerea/prelungirea valabilităţii autorizaţiei de construire/desfiinţare;

c. obţinerea avizelor şi acordurilor pentru racorduri şi branşamente la reţele publice de alimentare cu apă, canalizare, alimentare cu gaze, alimentare cu agent termic, energie electrică, telefonie;

d. obținerea certificatului de nomenclatură stradală și adresă;

e. întocmirea documentaţiei, obţinerea numărului cadastral provizoriu şi înregistrarea terenului în cartea funciară;

f. obţinerea actului administrativ al autorității competente pentru protecția mediului;

g. obținerea avizelor de protecție civilă/PSI;

h. alte avize, acorduri şi autorizaţii.

*3.3 Proiectare şi inginerie*

Sunt incluse cheltuielile pentru:

o expertizare tehnică a construcțiilor existente, a structurilor și/sau, după caz, a proiectelor tehnice, inclusiv întocmirea de către expertul tehnic a raportului de expertiză tehnică;

o certificarea performanței energetice și auditul energetic al clădirilor (inclusiv certificat de performanță energetică a clădirii la finalizarea lucrărilor);

o studiu de fezabilitate/documentaţie de avizare a lucrărilor de intervenţii și deviz general;

o proiect tehnic, detalii de execuţie;

o verificarea tehnică de calitate a proiectului tehnic și a detaliilor de execuție;

o documentaţii tehnice necesare în vederea obţinerii acordurilor, avizelor şi autorizaţiilor aferente obiectivului de investiție (documentații ce stau la baza emiterii avizelor și acordurilor impuse prin certificatul de urbanism, documentaţii urbanistice, studii de impact, studii/expertize de amplasament, studii de specialitate necesare în funcție de specificul investiției);

o cheltuieli necesare pentru actualizarea documentațiilor tehnice pentru introducerea de măsuri de imunizarea la schimbări climatice în conformitate cu cerințele din Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).

3.4 Consultanță

Se includ cheltuielile efectuate, după caz, pentru:

o plata serviciilor de consultanţă la elaborarea cererii de finantare și a tuturor studiilor necesare întocmirii acesteia;

o plata serviciilor de consultanţă în domeniul managementului proiectului;

o serviciile de consultanţă/asistenţă juridică în scopul elaborării documentaţiei de atribuire şi/sau aplicării procedurilor de atribuire a contractelor de achiziţie publică, dacă este cazul;

Pentru aceste cheltuieli se va aplica opțiunea de costuri simplificate sub formă de rată forfetară.

3.5 Asistenţă tehnică

Se includ cheltuielile efectuate, după caz, pentru:

a. asistenţă tehnică din partea proiectantului (în cazul în care aceasta nu intră în tarifarea proiectului),

- pe perioada de execuţie a lucrărilor

- pentru participarea proiectantului la fazele incluse în programul de control al lucrărilor de execuție, avizat de către Inspectoratul de Stat în Construcții;

b. dirigenție de șantier, asigurată de personal tehnic de specialitate, autorizat.

**4 Cheltuieli pentru investiţia de bază**

*4.1 Construcţii şi instalaţii*

Se cuprind cheltuielile aferente execuţiei tuturor obiectelor cuprinse în obiectivul de investiţie:

Construirea/reabilitarea /modernizarea locuintelor sociale / centrelor de zi. Pot fi incluse și investiții în împrejmuire, iluminat exterior, alei pietonale sau alte investiții care contribuie la creșterea accesului și siguranței beneficiarilor, investiții care se vor executa pe amplasamentul delimitat din punct de vedere juridic ca aparținând obiectivului de investiții, inclusiv lucrări/dotări pentru accesibilizarea și adaptarea lor la nevoile persoanelor varstnice cu dizabilități.

*4.2 Dotări* (se includ utilaje, echipamente tehnologice şi funcţionale cu si fara montaj, dotari)

Se cuprind cheltuielile pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale, inclusiv cheltuielile aferente montajului utilajelor tehnologice şi al utilajelor incluse în instalaţiile funcţionale, inclusiv reţelele aferente necesare funcţionării acestora.

Se includ cheltuielile pentru achiziţionarea utilajelor şi echipamentelor care nu necesită montaj, precum şi a echipamentelor şi a echipamentelor de transport tehnologic.

Se cuprind cheltuielile pentru procurarea de bunuri care, conform legii, intră în categoria mijloacelor fixe şi/sau obiectelor de inventar, sunt necesare implementarii proiectului şi respectă prevederile contractului de finanţare.

*4.3 Active necorporale*, se cuprind cheltuielile cu achiziţionarea activelor necorporale (drepturi referitoare la brevete, licențe, know-how, etc)

*4.4 Renovare de amploare moderată*.

Se cuprind cheltuielile pentru îmbunătățirea eficienței energetice în clădirile reabilitate sau modernizate în limita a maxim 20% din valoarea eligibilă a proiectului, care să ducă la îmbunătățirea performanțelor energetice a/ale clădirii/clădirilor prin scăderea cu cel puțin 30% a consumului de energie sau reducerea cu cel puțin 30% a gazelor cu efect de seră, in conformitate cu raportul de audit energetic.

Cheltuielile aferente renovării de amploare moderată pot fi (fără a se limita la acestea):

− Lucrări de reabilitare termică a elementelor de anvelopă a clădirii;

− Lucrări de reabilitare termică a sistemului de încălzire/a sistemului de furnizare a apei calde de consum;

− Instalarea unor sisteme alternative de producere a energiei electrice și/sau termice

pentru consum propriu; utilizarea surselor regenerabile de energie;

− Lucrări de instalare/reabilitare/modernizare a sistemelor de climatizare și/sau ventilare − mecanică pentru asigurarea calităţii aerului interior;

− Lucrări de reabilitare/ modernizare a instalațiilor de iluminat în clădiri;

− Sisteme de management energetic integrat pentru clădiri;

− Sisteme inteligente de umbrire pentru sezonul cald;

− Modernizarea sistemelor tehnice ale clădirilor, inclusiv în vederea pregătirii clădirilor pentru soluții inteligente;

**5 Alte cheltuieli**

*5.1 Organizare de şantier*

5.1.1 Lucrări de construcţii şi instalaţii aferente organizării de şantier

Cuprind cheltuielile aferente construirii provizorii, amenajării la construcţii existente pentru vestiare/barăci/spații de lucru pentru personalul din șantier, grupuri sanitare, rampe de spălare auto, depozite pentru materiale, fundaţii pentru macarale, platforme tehnologice, reţele electrice de iluminat şi forţă, căi de acces, branşamente/racorduri la utilităţi, împrejmuiri, panouri de prezentare, pichete de incendiu. Se includ, de asemenea, cheltuielile de desfiinţare de şantier, inclusiv cheltuielile necesare readucerii terenurilor ocupate la starea lor inițială la terminarea execuției lucrărilor de

investiții, cu excepția cheltuielilor aferente punctului 1.2 Amenajări pentru protecția mediului şi aducerea la starea iniţială.

5.1.2 Cheltuieli conexe organizării de şantier

Se cuprind cheltuielile pentru: obţinerea autorizației de construire/desfiinţare aferente lucrărilor de organizare de șantier, taxe de amplasament, închirieri semne de circulaţie, închirieri de vestiare/barăci/containere/grupuri sanitare, contractele de asistenţă cu poliţia rutieră, contract temporar cu furnizorul de energie electrică, cu unităţi de salubrizare, taxe depozit ecologic, costul energiei electrice şi al apei consumate în incinta organizării de şantier pe durata de execuţie a lucrărilor, paza șantierului, chirii pentru ocuparea temporară a domeniului public.

*5.2 Comisioane, cote si taxe*

Se cuprind: cota aferentă Inspectoratului de Stat în Construcţii pentru controlul calităţii lucrărilor de construcţii, cota pentru controlul statului în amenajarea teritoriului, urbanism şi pentru autorizarea lucrărilor de construcţii, cota aferentă Casei Sociale a Constructorilor, taxe pentru acorduri, avize şi autorizaţia de construire/ desfiinţare.

*5.3 Cheltuieli diverse şi neprevăzute*

Se consideră eligibile dacă sunt detaliate corespunzător prin documente justificative şi doar în limita a 10% din valoarea cheltuielilor eligibile cuprinse la pct 1.1, 1.2, 1.3, sectiunea 2 și sectiunea 4 din bugetul proiectului.

Cheltuielile diverse şi neprevăzute vor fi folosite în conformitate cu legislația în domeniul achiziţiilor publice ce face referire la modificările contractuale apărute în timpul execuţiei.

**6 Cheltuieli de informare și publicitate**

Cheltuieli cu activitățile obligatorii de informare și publicitate

**7 Cheltuielile cu activitatea de audit financiar extern**

În cazul în care, beneficiarii optează pentru încheierea unor contracte de audit, rapoartele de audit vor confirma că, cheltuielile cuprinse în cererile de rambursare au fost verificate și sunt:

− necesare pentru realizarea proiectului

− prevăzute în contractul încheiat cu beneficiarul proiectului

− în conformitate cu principiile unui management financiar sănătos, respectiv utilizarea eficientă a fondurilor şi un raport optim cost/beneficiu;

− efectuate şi plătite de beneficiar sau partenerii săi;

− plătite pe parcursul perioadei de eligibilitate

− înregistrate în contabilitatea beneficiarului având la bază documente justificative,

identificabile şi verificabile, dovedite prin documente originale,

− în conformitate cu propunerile tehnice si financiare ofertate (se verifica preturile unitare si cantitățile decontate)

Atunci când același beneficiar desfășoară mai multe proiecte în același timp sau un proiect primește finanțare sub diferite forme de sprijin sau din diferite fonduri, auditorii verifică potențiala dublă finanțare a unei cheltuieli.

**Cheltuielile de tip FSE+**

Se consideră eligibile în limita a maxim 35% din valoarea totala eligibilă a proiectului.

În cadrul proiectului pot fi decontate cheltuieli plafonate procentual/valoric, după cum urmează:

• Cheltuielile de tip FEDR, inclusiv cele pentru echipamente, și cheltuielile pentru închiriere și leasing vor respecta regulile și plafoanele stabilite prin Ghidul Condiții Generale PoIDS 2021-2027.

• Valoarea cheltuielilor de tip FEDR directe nu trebuie să depășească procentul de 15% din valoarea cheltuielilor directe eligibile aferente proiectului.

• Cheltuielile indirecte vor fi decontate ca finanțare forfetară fixă de 15% din costurile directe cu personalul, per proiect, prin aplicarea articolului 54 litera (b) din Regulamentul UE 2021/1060.

Atât solicitantul, cât si fiecare partener, trebuie sa contribuie financiar la implementarea proiectului, nefiind posibil ca un partener sau/si solicitantul sa asigure partea de buget (asistenta financiara nerambursabila sau/si contribuție proprie) prevăzută pentru un alt partener.

### Categorii de cheltuieli neeligibile

În conformitate cu prevederile art. 10 din HG nr. 873/ 2022, **următoarele categorii de cheltuieli nu sunt eligibile:**

a) cheltuielile prevăzute la art. 64 din Regulamentul (UE) 2021/1060;

b) cheltuielile efectuate în sprijinul relocării potrivit art. 66 din Regulamentul (UE) 2021/1060;

c) cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1058;

d) cheltuielile excluse de la finanțare potrivit art. 16 alin. (1) și art. 22 alin. (4) din Regulamentul (UE) 2021/1057;

e) cheltuielile excluse de la finanțare potrivit art. 9 din Regulamentul (UE) 2021/1056;

f) achiziția de echipamente și autovehicule sau mijloace de transport secondhand;

g) amenzi, penalități, cheltuieli de judecată și cheltuieli de arbitraj;

h) cheltuielile efectuate peste plafoanele specifice stabilite de autorități de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/ 2022;

i) cheltuielile excluse de la finanțare de autoritatea de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/ 2022, corespunzător specificului programului și particularităților operațiunilor;

j) cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1060, cu excepția situațiilor reglementate la art. 20 alin. (1) lit. b) din același Regulament;

k) TVA recuperat pe baza declaratiilor depuse la ANAF.

Potrivit dispozițiilor art. 10 alin. (2) din Hotărârea de Guvern nr. 873/ 2022, cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1060, care afectează caracterul durabil al operațiunilor, devin neeligibile, proporțional cu perioada de neconformitate.

### Opțiuni de costuri simplificate. Costuri directe și costuri indirecte

|  |
| --- |
| Nu este cazul. |

### Opțiuni de costuri simplificate. Costuri unitare/sume forfetare și rate forfetare

Nu este cazul.

### Finanțare nelegată de costuri

Nu este cazul/nu se aplică.

## Valoarea minimă și maximă eligibilă/nerambursabilă a unui proiect

În cadrul prezentului apel de proiecte, valoarea maximă eligibilă a unui proiect este de 1.250.000,00 euro.

## Cuantumul cofinanțării acordate

|  |
| --- |
| Cuantumul cofinanțării proprii a solicitantului/partenerilor, în funcție de tipul fiecărei entități care are calitatea de membru al parteneriatului este sumarizată în Tabelele 5 și 6 ale *PIDS – Ghidul Solicitantului – Condiții Generale*. |

## Durata proiectului

|  |
| --- |
| Perioada de implementare a proiectului este de maximum 48 luni. Proiectele care vor prevedea o perioadă de implementare mai mare de 48 luni vor fi respinse.  La completarea cererii de finanțare în sistemul electronic va trebui evidențiată durata fiecărei activități și subactivități incluse în proiect. |

## Alte cerințe de eligibilitate a proiectului

*Nu este cazul.*

# INDICATORI DE ETAPĂ

|  |
| --- |
| *Nu este cazul.* |

# COMPLETAREA ȘI DEPUNEREA CERERILOR DE FINANȚARE

## Completarea formularului cererii

Solicitantul are obligația de a completa cererea de finanțare cu toate informațiile necesare. Solicitantul are obligația de a anexa, la cererea de finanțare, toate documentele justificative, documentele suport și anexele prevăzute în Ghidul Solicitantului, necesare pentru etapa de evaluare tehnico-financiară a proiectului, cu respectarea prevederilor prezentei ordonanțe de urgență, acesta fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare în orice etapă de evaluare, selecție și contractare.

## Limba utilizată în completarea cererii de finanțare

Cererea de finanțare precum și toate documentele atașate vor fi completate exclusiv în limba română. În cazul în care este necesară încărcarea de documente elaborate în altă limbă decât limba română, solicitantul are obligația de a încărca și o traducere legalizată în limba română a documentului/documentelor emise în altă limbă.

## Metodolgia de justificare și detaliere a bugetului cererii de finanțare

La întocmirea bugetului, solicitantul are în vedere faptul că valorile pe care se fundamentează bugetul trebuie să respecte prevederile art. 5 lit. d) și e) din Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, aprobată cu modificări şi completări prin Legea nr. 142/2012, cu modificările și completările ulterioare.

# Anexe și documente obligatorii la depunerea cererii

|  |
| --- |
| *Odată cu depunerea Cererii de finanțare solicitantul va transmite:*  - Documentația tehnico-economică de tip:  a) in cazul reabilitarii unor spatii (cladiri) se cere documentatia tehnico-economica de tip DALI  b) in cazul EXTINDERII unor spatii (cladiri) se cere documentatia tehnico-economica de tip SF cu elemente de DALI (extinderea este serioasa, de amploare, daca extinderea consta intr-un grup sanitar merge si DALI)  c) daca este o constructie noua se cere documentatia tehnico-economica de tip SF  Pentru toate cazurile Proiect Tehnic:  Pentru proiectele de investiții privind măsuri în domeniul construcțiilor (infrastructură) la cererea de finanțare se va anexa Proiectul tehnic, elaborat în conformitate cu legislația relevantă, respectiv H.G. nr. 907/2016, cu modificările şi completările ulterioare.  Se vor avea în vedere următoarele condiții:   Proiectul Tehnic aferent obiectivului de investiție anexat la cererea de finanțare nu trebuie să fi fost elaborat/ revizuit/ reactualizat cu mai mult de 2 ani înainte de data depunerii cererii de finanţare.   Devizul general aferent proiectului tehnic anexat la cererea de finanțare nu trebuie să fi fost actualizat cu mai mult de 12 luni înainte de data depunerii cererii de finanţare.  - Lista de echipamente, dotări, mijloace de transport, lucrări sau servicii, cu încadrarea acestora în secțiunea de cheltuieli eligibile /neeligibile completată și corelată cu devizul general și bugetul proiectului  - Nota privind încadrarea în limitele de proprietate și fundamentarea rezonabilității costurilor asumată de proiectant și de reprezentantul legal.  - Autorizaţia de construire (in cazul in care documentatia tehnico-economica este de tip Proiect Tehnic) și dacă este cazul autorizația de demolare  Este obligatorie anexarea la cererea de finanțare a autorizatiei de construire pentru proiectele/obiectele de investiţii care prevăd lucrări de construcţie, în termen de valabilitate la data depunerii cererii de finanţare.  Dacă este cazul, pentru proiectele ce cuprind lucrări de demolare a unei construcţii existente pe terenul obiect al investiţiei, se va anexa inclusiv autorizaţia de demolare. |

## Aspecte administrative privind depunerea cererii de finanțare

|  |
| --- |
| Cererea de finanțare depusă de solicitanți trebuie să respecte modelul cadru aprobat prin ordin al ministrului investițiilor și proiectelor europene.  Solicitantul are obligația de a completa cererea de finanțare cu toate informațiile necesare. Solicitantul are obligația de a anexa, la cererea de finanțare, toate documentele justificative, documentele suport și anexele prevăzute în Ghidul Solicitantului, necesare pentru etapa de evaluare tehnico-financiară a proiectului, acesta fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare în orice etapă de evaluare, selecție și contractare. |

## Anexele și documente obligatorii la momentul contractării

|  |
| --- |
| * Documente care atestă realitatea și conformitatea elementelor prezentate în cadrul Declarației unice; * Actele de înființare și de dobândire a personalității juridice; * Documentele statuare actualizate cu ultimele modificări( ex. act constitutiv, statut etc actualizate cu ultimele modificări) ; * Extras actualizat din Registrul Asociațiilor și Fundațiilor sau certificat emis de Judecătorie sau Tribunal, care să ateste numărul de înregistrare al organizației și situația juridică a organizației; * Certificat ONRC; * Certificatul de atestare fiscala emis in conformitate cu prevederile Ordinului nr. 3654/2015 privind aprobarea procedurii de eliberare a certificatului de atestare fiscală, a certificatului de obligații bugetare, precum și a modelului și conținutului acestora. Solicitantului/partenerului NU i se poate acorda finanțarea nerambursabilă solicitată dacă se încadrează, din punct de vedere al obligațiilor de plată restante la bugetele publice, într-una din situațiile în care obligațiile de plată nete depășesc 1/12 din totalul obligațiilor datorate în ultimele 12 luni. * Certificatul de atestare fiscală emis in conformitate cu prevederile Ordinului comun, al ministrului administrației și internelor și ministrului finanțelor publice nr.2052 bis/1528/2006 privind aprobarea unor formulare tipizate pentru stabilirea, constatarea, controlul, încasarea și urmărirea impozitelor și taxelor locale, precum și a altor venituri ale bugetelor locale, inclusiv pentru punctele de lucru. Certificatul trebuie să fie însoțit de Anexa privind verificarea eligibilității solicitanților de fonduri externe nerambursabile emisă in conformitate cu prevederile Ordinului comun, al ministrului administrației și internelor și ministrului finanțelor publice, nr. 75/767/2009 privind aprobarea unor formulare tipizate pentru activitatea de colectare a impozitelor și taxelor locale, desfășurată de către organele fiscale locale, în care trebuie să fie precizat că solicitantul se încadrează, la data întocmirii certificatului de atestare fiscală, in următoarea situație: "obligațiile de plată scadente nu depășesc 1/6 din totalul obligațiilor datorate in ultimul semestru încheiat". * Împuternicire din partea consiliului director pentru persoana desemnată să semneze contractul de finanțare/documentele contractului, după caz; * Lista resurselor umane implicate in proiect, în cadrul căreia să se specifice în mod clar funcția deținută în proiect, nominalizarea persoanelor implicate în proiect (de exemplu coordonator formare etc, după caz), semnat de reprezentantul legal al solicitantului; * CV-urile (in format Europass) membrilor echipei de implementare a proiectului care au fost nominalizați în etapa de contractare, în limba română, indicând funcția/rolul în proiect, datate și semnate de către titulari pe fiecare pagină, in cazul in care acestea nu au fost încărcate in etapa de depunere a cererii de finanțare; * Diplome, certificate, adeverințe, contracte de muncă, fișe de post etc. care să ateste informațiile prezentate în CV-uri, referitoare la condițiile de studii și experiența profesională specifică necesare pentru ocuparea funcției în proiect, in cazul in care acestea nu au fost încărcate in etapa de depunere a cererii de finanțare. Se va avea în vedere încărcarea de documente suport relevante pentru demonstrarea studiilor și experienței specifice solicitate prin “Cerințe fisă post” din cererea de finanțare secțiunea “Resurse umane implicate”; * Declarație din partea solicitantului privind prevederile art.96 (1) din Legea 161/2003; * Declarație din partea solicitantului si a partenerilor privind evitarea dublei finanțări si utilizarea eficienta a fondurilor; * Declarație pe proprie răspundere conform căreia solicitantul confirmă faptul că nu există modificări intervenite asupra condițiilor inițiale prezentate în cererea de finanțare evaluată și aprobată; * Fișele de identificare financiară completate cu conturile deschise pe proiect; * De asemenea, în vederea verificării îndeplinirii condițiilor din Ghidul Solicitantului Condiții Specifice, cu privire la evitarea dublei finanțări si utilizarea eficienta a fondurilor, se va transmite lista de achiziții a echipamentelor (mijloace fixe sau platforme, echipamente IT, etc) din cadrul fiecărui proiect aprobat, însoțită de o notă de fundamentare privind destinația și utilitatea fiecărui echipament, precum și o declarație pe propria răspundere din partea beneficiarul) cu privire la evitarea riscului de dublă finanțare pentru achiziționarea pe proiecte diferite a aceluiași tip de mijloace fixe sau platforme IT cu aceeași destinație. |

## Renunțarea la cererea de finanțare

|  |
| --- |
| *nu este cazul* |

# PROCESUL DE EVALUARE, SELECȚIE ȘI CONTRACTARE A PROIECTELOR

Selecția proiectelor se efectuează în conformitate cu prevederile:

- Ghidul Solicitantului - Conditii generale

- Metodologiei de verificare, evaluare și selecție a proiectelor in cadrul PoIDS 2021-2027

- prezentului document Ghidul Solicitantului - Conditii specifice.

## Principalele etape ale procesului de evaluare, selecție și contractare

|  |
| --- |
| În cadrul mecanismului competitiv, AM PoIDS lansează un apel de proiecte (cu termen limită sau cu depunere continuă) prin care stabilește reguli de elaborare și depunere a proiectelor și prezintă etapele de verificare a conformității administrative și a evaluarii tehnice și financiare și de selecție, pe care acestea le vor parcurge după depunere. |

## Conformitate administrativă – DECLARAȚIA UNICĂ

*Aplicația MySMIS2021/SMIS2021+ generează declarația unică care este completată de solicitant și se semnează cu semnătură electronică extinsă de către reprezentantul legal al acestuia sau împuternicitul acestuia.*

*În cazul proiectelor implementate în parteneriat, atât liderul de parteneriat, cât și fiecare partener individual, completează declarația unică, care este semnată cu semnătură electronică extinsă de către reprezentantul legal al liderului, partenerului sau împuternicitul acestuia, după caz.*

*Verificarea conformității administrative este complet digitalizată, respectiv este realizată în mod automat prin sistemul informatic MySMIS2021/SMIS2021+, pe baza declarației unice generată de sistemul informatic MySMIS2021/SMIS2021+.*

*După verificarea conformității administrative, solicitantul sau, după caz, liderul de parteneriat este informat, prin emiterea unei notificări prin intermediul aplicației MySMIS2021/SMIS2021+, cu privire la trecerea proiectului în etapa de evaluare tehnică și financiară sau, după caz, cu privire la nerespectarea cerințelor de conformitate administrativă, situație în care nu este demarată etapa de evaluare tehnică și financiară.*

*Îndeplinirea condițiilor de eligibilitate se dovedește de către solicitant în etapa de contractare, prin prezentarea de documente justificative, specificate în Ghidul Solicitantului – Conditii specifice.*

## Etapa de evaluare preliminară – dacă este cazul (specific pentru intervențiile FSE+)

Etapa de evaluare preliminară se realizează în baza criteriilor de eligibilitate, cuprinse în Anexa 1 - Criterii de evaluare și selecție tehnică și financiară preliminară a Ghidului Solicitantului Condiții Specifice.

## Evaluarea tehnică și financiară. Criterii de evaluare tehnică și financiară

Criteriile de evaluare tehnica și financiară sunt cuprinse în Anexa 2 - Criterii de evaluare tehnică şi financiară calitativă ale prezentului Ghid.

Criteriile de evaluare tehnică și financiară aplicabile prezentelor apeluri de proiecte sunt*:*

* Relevanța – maxim 20 de puncte, minim 14 de puncte. Cererile de finanțare care obțin mai puțin de 14 de puncte la criteriul Relevanță vor fi respinse;
* Eficacitate – maxim 20 de puncte, minim 14 de puncte. Cererile de finanțare care obțin mai puțin de 14 de puncte la criteriul Eficacitate vor fi respinse;
* Eficiență - maxim 20 de puncte, minim 14 de puncte. Cererile de finanțare care obțin mai puțin de 14 de puncte la criteriul Eficiență vor fi respinse;
* Calitatea și maturitatea proiectului– maxim 30 puncte, minim 21 puncte. Cererile de finanțare care obțin mai puțin de 21 de puncte la criteriul Sustenabilitate vor fi respinse;
* Sustenabilitate - maxim 10 puncte, minim 7 de puncte. Cererile de finanțare care obțin mai puțin de 7 de puncte la criteriul Eficiență vor fi respinse;

## Aplicarea pragului de calitate

|  |
| --- |
| Pragul de calitate stabilit pentru aceste apeluri de proiecte este 70 de puncte. Proiectele care obțin un punctaj mai mic de 70 de puncte vor fi respinse. În același timp se aplică pragurile de calitate la nivel de criteriu de evaluare, prezentate la secțiunea 8.4 *Evaluarea tehnică și financiară. Criterii de evaluare tehnică și financiară* din prezentul Ghid al Solicitantului Condiții Specifice. |

## Aplicarea pragului de excelență

|  |
| --- |
| Nu este cazul. |

## Contestații

Cu privire la rezultatul evaluării tehnice și financiare, solicitantul/liderul de parteneriat, după caz, poate formula contestație pe cale administrativă în termen de 30 zile calendaristice, calculat de la data comunicării acestuia prin intermediul sistemului informatic MySMIS2021/SMIS2021+.

Contestația trebuie să cuprindă cel puțin următoarele elemente:

a) datele de identificare ale solicitantului: denumire, sediu, datele de contact, precum și alte atribute de identificare, în condiţiile legii, cum sunt: numărul de înregistrare în registrul comerţului sau într-un alt registru public, codul unic de înregistrare, precum și a cererii de finanțare: titlu, cod unic SMIS;

b) datele de identificare ale reprezentantului legal al solicitantului;

c) obiectul contestației;

d) criteriul/criteriile contestate;

e) motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;

f) semnătura reprezentantului legal/împuternicit al solicitantului.

## 8.8 **Contractarea proiectelor**

### 8.8.1 Verificarea îndeplinirii condițiilor de eligibilitate

|  |
| --- |
| După finalizarea evaluării tehnice și financiare a cererilor de finanțare, autoritatea de management/organismul intermediar, după caz, demarează etapa de contractare.  Procesul de contractare se derulează în conformitate cu prevederile PoIDS - Ghidului Solicitantului Condiții Generale, capitolul 5.4 ”Contractare“. |

### 8.8.2 Decizia de acordare/respingere a finanțării

Contractul de finanțare/ decizia de finanțare, după caz, se generează de sistemul informatic MySMIS2021/SMIS2021+ și se semnează numai în format electronic de către reprezentantul legal/persoanele împuternicite ale autorității de management/organismului intermediar, după caz, și reprezentantul legal/persoanele împuternicite desemnate de solicitantul sau liderul de parteneriat în numele parteneriatului constituit.

### Definitivarea planului de monitorizare al proiectului

Planul de monitorizare a proiectului este parte integrantă a contractului de finanțare/ deciziei de finanțare, după caz, și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în contractul de finanțare/decizia de finanțare, după caz.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază / de referință ale acestora, dacă există.

### Semnarea contractului de finanțare /emiterea deciziei de finanțare

|  |
| --- |
| Procesul de contractare se derulează în conformitate cu prevederile PoIDS – Ghidul Solicitantului Condiții Generale - capitoul 5.4 ”Contractare”.  Contractul de finanțare/ decizia de finanțare, după caz, se generează de sistemul informatic MySMIS2021/SMIS2021+ și se semnează numai în format electronic de către reprezentantul legal/persoanele împuternicite ale autorității de management/organismului intermediar, după caz, și reprezentantul legal/persoanele împuternicite desemnate de solicitantul sau liderul de parteneriat în numele parteneriatului constituit. |

# ASPECTE PRIVIND CONFLICTUL DE INTERESE

|  |
| --- |
| La conceperea cererii de finanțare precum și pe toată perioada implementării proiectului, beneficiarii vor trebui să respecte prevederile legale europene și naționale în vigoare referitoare la conflictul de interese şi regimul incompatibilităţilor.  Beneficiarii de finanţare nerambursabilă se obligă să întreprindă toate diligenţele necesare pentru a evita orice conflict de interese şi să informeze cu celeritate, în scris, AM PoIDS în legătură cu orice situaţie care dă naştere sau este posibil să dea naştere unui astfel de conflict. În cazul apariţiei riscului unei astfel de situații beneficiarul trebuie să ia măsuri care să conducă la evitarea, respectiv stingerea lui şi să informeze în scris AMPIDS / OIPIDS delegat în legătură cu orice situație care dă naștere sau este posibil să dea naștere unui astfel de conflict, în termen de 3 (trei) zile lucrătoare de la apariția unei astfel de situații.  Reprezintă conflict de interese orice situație care împiedică beneficiarii de a avea o atitudine obiectivă şi imparţială, sau care îi împiedică să execute activităţile prevăzute în cererea de finanţare într-o manieră obiectivă şi imparţială, din motive referitoare la familie, viaţă personală, afinităţi politice sau naţionale, interese economice sau orice alte interese. Interesele anterior menţionate includ orice avantaj pentru persoana în cauză, soţul/soţia sau o rudă ori un afin, până la gradul 2 inclusiv.  Această prevedere se aplică Beneficiarului, subcontractorilor, furnizorilor şi angajaților Beneficiarului şi altor persoane juridice publice sau private, în cazul în care acestea sunt implicate în activităţi care pot fi încadrate în execuţia, auditarea sau controlul bugetului Uniunii Europene, precum și angajaților AM PoIDS/OI PIDS delegat și persoanelor fizice sau juridice care desfăşoară activităţi externalizate pentru AMPIDS/OI PIDS delegate, implicați direct în procesul de evaluare/selecţie/aprobare/control, după caz, a cererilor de finanţare, respectiv în procesul de verificare/autorizare/ plată/control al cererilor de rambursare/plată.  În temeiul articolului 61 alin. (3) din Regulamentul (UE, Euratom) 2018/1046 al Parlamentului European şi al Consiliului din 18 iulie 2018 privind normele financiare aplicabile bugetului general al Uniunii, „un conflict de interese există în cazul în care „exercitarea imparțială și obiectivă a funcțiilor unui actor financiar sau ale unei alte persoane” implicate în execuția bugetului „este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect”.  În sensul aspectelor menționate mai sus, Beneficiarii acestora se obligă să ia toate măsurile pentru respectarea regulilor pentru evitarea conflictului de interese, conform următoarelor prevederi legislative europene si naționale:   * articolul 61 din Regulamentul (UE, EUROATOM) nr. 1046/2018 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012; * Capitolul II, Secțiunea a 2-a Reguli în materia conflictului de interese, din OUG nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare; * Titlul IV, Capitolul II Conflictul de interese din Legea nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, cu modificările și completările ulterioare, pentru beneficiarii care fac parte din categoria subiecților de drept public; * capitolul II, secțiunea 4 Reguli de evitare a conflictului de interese, (art. 58-63), din Legea nr. 98/2016 privind achizițiile publice. |

# ASPECTE PRIVIND PRELUCRAREA DATELOR CU CARACTER PERSONAL

Beneficiarii de finantare nerambursabila au obligaţia de a respecta prevederile Regulamentului nr. 679 din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date (Regulamentul general privind protecţia datelor), precum şi prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislaţia naţională prin Legea nr. 506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice, cu modificarile si completarile ulterioare.

Astfel, participantii la activitatile proiectului vor fi informati despre obligativitatea de a furniza datele lor personale si despre faptul că datele lor personale vor fi prelucrate în aplicatiile electronice SMIS/MySMIS, in toate fazele de evaluare/ contractare/ implementare/ sustenabilitate a proiectului, cu respectarea dispoziţiilor legale menţionate. Beneficiarii trebuie să faca dovada ca au obtinut consimţământul pentru prelucrarea datelor cu caracter personal de la fiecare participant, în conformitate cu prevederile legale menționate.

Datele personale ale reprezentanților legali ai solicitanților/beneficiarilor, împuterniciților, persoanelor nominalizate în echipa de proiect/evidențiate în documentele proiectului vor fi prelucrate ca urmare a procesului de încărcare a informațiilor în sistemul informatic.

Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

# ASPECTE PRIVIND MONITORIZAREA TEHNICĂ ȘI RAPOARTELE DE PROGRES

## Mecanismul specific indicatorilor de etapă. Planul de monitorizare

|  |
| --- |
| Verificarea tehnică a proiectului se va realiza pe baza Rapoartelor Tehnice de Progres, transmise de către Beneficiar însoțite de documente suport care atestă derularea activităților, atingerea rezultatelor și a indicatorilor asumați prin Cererea de finanțare.  Descrierea și detalierea procesului tehnic de transmitere a Rapoartelor Tehnice de Progres și a documentelor suport va fi prezentată de către AMPEO prin publicarea Manualului Beneficiarului. |

# ASPECTE PRIVIND MANAGEMENTUL FINANCIAR

## Graficul cererilor de prefinanțare/plată/rambursare

|  |
| --- |
| În ceea ce privește mecanismul prefinanțării, mecanismul cererii de plată și mecanismul cererii de rambursare, se vor respecta prevederile Ordonanței de Urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare. |

# MODIFICAREA GHIDULUI SOLICITANTULUI

## 13.1 Aspectele care pot face obiectul modificărilor prevederilor ghidului solicitantului

|  |
| --- |
| Prevederile prezentului Ghid al Solicitantului Condiții Specifice pot fi modificate, în cazuri temeinic justificate, prin Ordin al ministrului investițiilor și proiectelor europene.  Aspecte ce pot face obiectul modificărilor prevederilor prezentului Ghid al solicitantului condiții specifice:   data limită de depunere a Cererilor de finanțare în aplicația MySMIS2021/SMIS2021+   anexele la Ghidul Solicitantului Condiții Specifice   alte elemente, identificate ulterior lansării apelului de proiecte, ca fiind deficitare a căror remediare necesită modificarea Ghidului Solicitantului Condiții Specifice. |

## Condiții privind aplicarea modificărilor pentru cererile de finanțare aflate în procesul de selecție (condiții tranzitorii)

|  |
| --- |
| * Modificarea datei limită de depunere a Cererilor de finanțare nu afectează Cererile de finanțare depuse, acestea urmând să fie incluse în procesul de evaluare închiderea apelului. * Orice modificare adusă la Ghidul Solicitantului Condiții Specifice nu afectează Cererile de finanțare depuse, acestea fiind evaluate pe baza prevederilor Ghidului Solicitantului Condiții Specifice în vigoare la data depunerii Cererii de finanțare. |

# ANEXE

|  |
| --- |
| ***Anexa 1 Criterii de evaluare și selecție tehnică preliminară***  ***Anexa 2 Criterii de evaluare tehnică și financiară calitativă*** |